
Totam  medicorum  artem  generis  empirici,  id  est,  in  experientia,  fn  eaque 
sola  positam  et  unice  ponendam  esse,  adeo  verum  est,  ut  semper  tenendum 
sit,  neque  sine  summo  damno  et  incommodo  aut  ignorari  aut  negiigi  possit. 
Atque  nullam  aliam  ob  causam  Hippocratem  tanti  aestimamus,  nisi  quod  et 
eam  nudae  veritatis  sententiam  primus  pronuntiavit,  et  viam  naturae  secun¬ 
dum  eam  altius  investigandae  exemplis  non  docuit;  quae  via  quoties  tempo¬ 
ribus  serioribus  relicta  est,  toties  artem  nostram  hypothesibus  placitisque 
fallacibus  deformatam  videmus,  quae,  temeraria  certitudinis  factantia  con¬ 
stituta  ,  vim  ingenii  iniquis  limitibus  circumscripsere  et  per  secula  multa 
examini  se  subduxerunt.  Neque  meliores  fructus  aetate  recentiori  multiplices 
eorum  conatus  tulerunt,  qui  philosophos  physicos  sese  appellantes,  a  priori , 
quemadmodum  dicunt,  naturam  construere  voluerunt.  Nam  illud  a  priori 
plerumque  nihil  a-liud  est,  nisi  hypothesis  quaedam  ab  experimentis  notis 
derivata,  cuius  origo  non  animadversa  latet,  unde  et  ipsa  vera  fa  Is  an  e  sit, 
quamquam  id  accuratissime  explorandum  esset,  prorsus  non  examinari  solet. 
Ex  hypothesibus  talibus,  non  examinatis,  sed  arroganter,  tanquam  certae 
essent,  propositis,  alia  itidemque  alia  concluduntur;  quae  ratio  quo  tandem 
non  possit  non  ducere ,  forsitan  vel  a  priori,  ut  verbis  illorum  utar,  demon- 
stare  licet,  sed  hoc  certe  ex  ipsa  eorum  disciplina,  eiusmodi  excogitata,  cum 
eam  verborum  turgidorum  et  sesquipedalium,  sed  inanium,  quibus  indui 
solet,  tegumento  nudaveris,  per  se  manifestum  est,  ne  ullum  quidem  cogni¬ 
tionis  naturae  incrementum,  neque  perfectionem  eius  ullam  ista  via  acquiren¬ 
dam  veft  sperari  posse.  Nam  quot  errores,  quanta  obscuritas  et  ambiguitas 

quot  sententiarum  repugnantiae  ex  ea  ratione  prodierint,  tam  tritum  et  per¬ 
spicuum  est,  ut  ipsa  magis  magisque  ultro  collabi  videatur,  utque  clarius 
indies  crebriusque  virorum  gravium  et  idoneorum  auctoritas  undique  vocem 
tollat  ad  excitandos  nos  et  serio  monendos ,  caveamus  a  periculo  et  detrimento 
arti  imminentibus ,  quae  nullo  modo  vitari  possint,  si  quis  in  naturae  visisque 
investigandis  a  simplici  experientiae  via  abscedere  ausus  sit. 

Sed  ab  altera  parte  ,  in  hac  ipsa  via  difficultates  innumeras  obstare, 
minime  negandnm  est.  Attendas  quaeso,  quoties,  quae  experientia  firmata 
videbantur,  experimentis  posterioribus  refutata  corruant,  quoties  homines 
in  rebus  vanissimis  et  falsissimis  affirmandis  experientia  teste  glorientur ! 
Quae  cum  menti  obversentur,  an  omnino  scientia  alta  et  certa  experientia 
parari  possit,  valde  dubium  videatur  necesse  est.  Quod  dubium  in  doctrinam 
medicaminum  maxime  cadit,  in  qua  vehementius  fere,  quam  in  ulla  alia 
scientiarum  parte  experientiae  infirmitas  et  fallaciae  apparent  oculisque  quasi 
subiectae  sunt,  et  quae  magis  forsitan,  quam  ulla,  perfectione  maiore  peni¬ 
tus  indiget.  Qui  enim  librum  de  materia  medica  conscriptum  tiro  perlustret: 
is  morborum  ad  unum  omnium  sanationem  remediorum  praeclarorum,  tantis 
laudibus  celebratorum  ,  auxilio  facillimam  sane  et  ab  omni  mali  successus 
metu  liberrimam  fore  iudicabit.  Nam  qui  morbi  inveniri  possunt,  quibus  non 
ex  immensa  medicaminum  copia  remedia  numero  plurima,  viribus  praesen- 
tissima  et  nunquam  fallentia  in  iis  libris  parata  et  enumerata  sint,  qui  vel 
insanabiles  morbos  sanare  docent  ?  Sed  simulae  observaverimus  ,  in  ista 
quamvis  copia,  in  istis  quamvis  laudatissimis  medicaminum  viribus ,  quae 
experimento  probata  audiunt,  nihilominus  aegros  multos  non  sanatos  esse 
et  nunquam  sanari  :  fieri  non  potest,  quin  re  ipsa  coacti  necessario  interro¬ 
gemus ,  quomodo  utrumque  conciliari  debeat?  quomodo  accidat,  ut  librorum 
iactationi  vera  conditio  rerum  repugnet:  ut  tam  multa,  quae  experientia 
magistra  didicisse  contendant,  fide  tam  parum  digna  convincantur?  quomodo 
fieri  possit,  ut  in  multiplici  medicaminum  usu  et  investigatione  tamen,  si 
veritatem  fateri  velis,  de  omnibus  fere  certa  et  idonea  virium  effectusque 
notitia,  ut  indiciis  firmis  et  definitis,  ubi  usus  eorum  faciendus,  ubi  non 
faciendus,  maxima  ex  parte  careamus ?  .  **  • 

Quam  ob  rem  multi  recti  monuerunt,  quantae  difficultates  accuratae 
medicaminum  cognitioni  obstent;  quibus  difficultatibus  formularum  magistra¬ 
lium  officinaliumque  ratio  hucusque  diuturno  usu  comprobata  annumeranda 
est,  qua  potioni  uni  medicamina  nimis  multa  immiscentur;  in  qua  re  simpli¬ 
cior  compositio  etiam  nunc  magnopere  commendanda  videtur.  Accedunt 
plurima,  quae  opinionibus  falsis,  erroribus  et  conclusionibus  inter  se  dis¬ 
sentientibus  ansam  praebendo  rem  impeditiorem  reddunt;  quorum  sunt  in 
medicamine  bonitatis  gradus,  dosis,  forma  eius  praeparandi  et  applicandi, 
inhomine  aegro  aetas,  corporis  habitus,  diaeta,  cura  eius  habita,  extrin¬ 
secus  tempestas,  anni  tempus,  regio  coeli,  genius  epidemiae,  alia.  Porro 
culpam  in  imperfectam  physiologiae  nostrae  conditionem  transferunt,  maxi- 
meque  eius  partis,  quam  zoo- chemiam  appellamus ,  neque  non  in  incertitudi- 
nem  et  imbecillitatem  diagnostices,  et  quae  restant. 

Sed  quamquam  eas  difficultates  vere  adesse  et  difficulter  amoveri  faten¬ 
dum  est:  remediorum  nostrorum  effectus  nos  melius,  quam  fit,  cognitos 
habere  posse,  adeoque  debere,  vix  negandum  videtur.  Atque  doctrina 
medicaminum  quominus  augeretur  perfectiorque  evaderet,  hucusque  forsitan 
(id  quod  libri  de  ea  agentes  probare  videntur)  multo  magis  eam  profitentium, 
quam  rei  ipsius  vitio  impedita  est.  Nam  libri  nostri,  qui  eam  artem  docent, 
quatenus  eos  nunc  novi,  omfygs  non  nisi  commentarioli  habendi  sunt  ex 
libris  aliis  excerpti  festinanterque  conscripti,  in  quibus,  quantum  fieri  potest, 
quae  de  medicamine  quoque  disputata  et  affirmata  sunt,  consarcinantur,  nullo 
7ipfoecot;  usu ,  nullo  examine  diligentiore  adhibito.  Quid  quod  saepissime  ne 
auctor  quidem  sententiae  prolatae  nominatur?  Quum  in  disciplinis  aliis  facto¬ 
rum,  inventorum,  experientia  cognitorum,  sententiarum  et  iudiciorum  fon¬ 
tibus  indicandis  confirmandorum  mos  ubique  receptus  sit,  neque  liber  ullus 
ea  confirmatione  egens  doctius  aut  subtilius  scriptus  esse  existimetur:  in 
doctrina  medicaminum,  quod  profecto  mirari  possis,  librorum  scriptores 
quomodocunque  prolata  probari  inutile  arbitrari  videntur;  quamquam  in 
doctrina  versantur,  qua  (de  quo  non  dubitari  potest)  nulla  magis  auctorita¬ 
tem  virorum,  qui  experta  pronuntiaverunt,  nulla  magis  summam  de  diligentia 
eorum  virorum  ac  integritate,  de  iudicio  eorum  multiplici  usu  subacto  per- 

suasionem  desideret,  a  quibus  conditionibus  fides  sive  maior,  sive  minor, 
prolatis  habenda  quam  maxime  pendet.  Mirum  praesertim  inter  alia  duxi, 
quod  praeclarissima  opera ,  quae  therapiam  tractant,  parum  in  usum  advo¬ 
cata  esse  videntur,  quod  medicorum  practicorum  P.  Frankius ,  Meilius  alii¬ 
que  longe  praestantissimi  raro  laudati  inveniuntur,  cum  tamen  viri  nonnulli 
parvae  inter  doctos  existimationis  parumque  celebres  in  libris  de  medicami¬ 
nibus  agentibus  tam  perpetuo  laudentur,  ut  ubique  denuo  occurrant.  Ma¬ 
gis  etiam  miratus  sum,  quod  ex  una  de  Digitali  purpurea  monographia,  e 
commentatione  Tp itheringii ,  subtiliorem  eius  medicaminis  cognitionem 
hauriri  posse  inveniebam,  quam  librorum  materiam  medicam  tractantium 
plurimi  suppeditant,  qui  tamen  absque  dubio  omnium  hucusque  experto¬ 
rum  summam  complecti  debebant.  Sed  omnino  doctrinae  medicaminum 
fontes  in  institutionibus  eiusdem  doctrinae  partim  prorsus  neglecti  sunt, 
partimieiune  et  levissime  in  auxilium  vocati,  quod  cum  de  commentationibus 
singulorum  medicaminum  in  naturam  inquirentibus,  tum  de  observationibus 
practicis  atque  de  operibus  therapeuticis  et  praecipue  de  singulorum  mor¬ 
borum  monographiis  modo  compari  valet.  Ubique  experientia  certa  et  com¬ 
probata  cum  infirmo  et  dubio  et  vel  cum  meris  opinionibus  sine  ullo  aut 
discrimine  aut  iudicio  tam  confusa  coacervata  est,  ut  in  libris  eius  generis 
plerisque  nulla  alia  re  gaudeamus ,  nisi  rudi  indigestaque  mole.  Unde  fructum 
utilitatemque  aliquam  ad  morbos  sanando^  j^ertinentem  percipi  posse  ea 
sola  de  causa  quodammodo  non  negandum  est,  quod  morborum  omnium, 
in  quibus  medicamen  quodque  usurpatum  et  adversus  quos  singula  adhibere 
commendatum  est,  conspectum  quendam  praebent,  simulque  medicaminum 
proprietates,  quae  sensibus  percipiuntur,  partes,  quibus  per  chemiam  com¬ 
posita  reperiuntur,  praeparatorum  compositionem,  formam  denique  quan- 
Utatemque,  qua  iis  uti  debemus,  orcjjne  quodam  enarrare  solent.  — 

Qua  imperfecta  et  parum  subtili  librorum  omnium  conditione,  quibus 
materia  medica  practica  tractata  est;  vitiis  eorum  tain  manifestis  et  multi¬ 
plicibus  nonnulli  viri  docti  ad  eam  sententiam  perducti  sunt,  ut  eam  scien¬ 
tiam  sola  doctrina  proprietatum  physicarum  chemicarumque,  quas  in  medi¬ 
camentis  simplicibus  praeparatisque  animadvertimus,  atque  ratione  modoque 

eorum  applicandorum  linirent;  unde  materia  medica,  quae  practica  vocatur, 
non  doctrina  singularis  esset,  sed  partem  therapiae  efficeret.  Atque  sane 
therapia,  quemadmodum  peculiares  cuique  morborum  conditioni  indicatio¬ 
nes  proponit,  ita  etiam  viam  earum  indicationum  efficiendarum  remediaque, 
quibus  sanatio  perfici  possit,  docere  debet,  sed  eo  modo  nunquam  ultra 
empiricam  remediorum  cognitionem  progrederemur,  quae  ipsa  cognitio 
empirica,  non  effectibus  omnibus  compositis  et  collaris,  manca  et  imperfecta 
maneret.  In  omni  autem  scientia  empirica  nihil  magis  vitandum,  quam 
imperfectio  ea,  qua  res  ab  una  tantum  parte  consideretur:  atque,  quod  de 
omni  naturae  investigatione  valet,  cuiusque  rei  tractationem  non  nisi  a  par¬ 
tibus  pluribus  et  rationibus  diversis  institutam  ad  notitiam  solidam  perfectam- 
que  perducere  posse:  id  de  materia  quoque  medica  valere  oportet,  in  eaque 
magis  etiam  ideo  valet,  quod  regulae  placitaque  eius,  simul  in  chemia,  phy¬ 
sica  et  physiologia  nitentes,  ob  id  ipsum  naturae  cognitionem  multifariam, 
observationem  tracta  tionemque  multiplicem  postulant  et  desiderant. v  Quum 
itaque  materia  medica  practica  tractatione  singulari  indigeat,  neque  minus, 
quam  therapia ,  disciplina  ab  omnibus  partibus  absoluta  esse  debeat:  etiam 
eo  studendum  est,  ut  disciplinae  forma  eam  induamus;  quo  demum  aliquid 
maius  fiat,  quam  observationum  singularum  moles  indigesta. 

Quemadmodum  mens  nosfra  in  omnibus  studio  quodam  naturali  ad  leges 
certas  in  multiplicitate  visorum  inveniendas  agnoscendasque  impellitur,  ita 
effectus  et  efficaciae  remediorum  nostrorum  leges  investigare  nobis  cordi  est  et 
cordi  esse  oportet.  Quin  ei,  qui  in  experientia  sola  sinelittetis  versatur,  medico, 
qui  practicus  vocari  solet,  legum  investigatio  certe  ideo  gravis  videri  debe¬ 
bat,  quia,  ea  neglecta,  etiam  in  praxi  medica  normae  certae  firmaeque  remedio¬ 
rum  utendorum  reperiri  nequeunt,  et  vel  talem  fallax,  incertum,  vagum, 
quod  in  regulis  propositis  et  creditis  saepius,  quam  fas  est,  deprehenditur, 
si  modo  aut  observare,  aut  cogitare  possit,  nullo  modo  latere  potest.  Atqne 
qui  eam  materiae  medicae  tractationem,  qua  disciplina  per  se  absoluta 
sistatur,  reiicit:  is  nulla  alia  re  eo  moveri  potest,  nisi  quod  tractationem 
disciplina  dignam  esse  posse  desperat,  cui  tamen  desperationi  nullus  certe 

locus,  ea  tractatione  nondum  tentata,  Tentata  autem  passirn  forsitan  est 

*  \ 

in  libris  singularibus  de  remediis  singulis  scriptis:  opera  autem,  materiam 
medicam  totam  complectentia,  quae  mihi  nota  sunt,  nullo  modo  secundum 
disciplinae  regulas  elaborata  haberi  possunt;  neque  ve!  conatum  tractationis 
secundum  eas  regulas  iis  concesserim.  Tanta  enim  celeritate,  tanta  levitate 
in  chartam  coniecta  sunt,  ut  opus  eiusmodi  v.  c.  Heckeri  fabricari  res  esset 
perfacilis  et  quae  perbrevi  tempore  absolvi  posset.  Nam  si  quis  quodammodo 
ex  scriptis  aliis  congesta  conscribere  valeat:  is  operi  tali  magnopere  idoneus 
est;  cogitare  autem  supervacaneum  haberi,  neque  iam  moris  esse  videtur. 

Quae  via,  ut  mihi  persuasum  est,  sola  ad  solidam  remediorum  cogni¬ 
tionem  ,  sola  ad  sententiam  doctrinamque  de  efficacia  eorum  rectam  univer- 
salemque  ducere  potest,  ea  hucusque  tam  parum  trita  est,  ut  etiam  multo 
saepius  viam  oppositam  perversamque  inierint.  Examen  diligentissimum 
effectuum  singulorum ,  sensibus  perceptorum,  primum  esse  oportebat,  unde 
ordirentur  et  in  quo  theoriam  subsistere  facerent ;  sed  nihilominus  plerumque 
rem  eam  festinanter  et  sine  diligentia  transgredientes ,  cum  ex  visis  theoriam 
derivare  deberent,  ea  modo  miro  praemissa,  via  perversa  ,ex  hypothesibus 
theoreticis,  arbitrariis,  summa  licentia  propositis  remediorum  effectus  sin¬ 
gulares  utilitatemque  eorum  in  vanis  morborum  formis  curandis  derivant. 
Cuiusmodi  tractationis  stultitia  et  absurditas  nusquam  manifestior  conspicitur, 
quam  in  conatibus  factis,  ut  remedia  secundum  elementa  sua  r.henuca  polari- 
tatemque  eorum  in  oxygenica,  azotica,  carbonica,  hydrogenica  dividerentur, 
indeque  effectus  explicarentur.  Ipsa  opinionum  eorum  ,  qui  se  naturae  phi¬ 
losophos  appellant,  de  ratione  effectuum  iis  elementis  propriorum  diversitas, 
qua  alii  in  vim  amicam,  analogam,  alii  in  vim  hostilem,  oppositam  ea  facere 
eamque  excitare  putant:  ei,  qui  sine  studio  rem  aggreditur,  dubia  insignia 
de  veritate  firmitateque  talis  theoriae  non  potest  non  movere;  plane  autem 
non  comprehendi  potest,  quomodo  theoriis  talibus  inserviri  possit,  si  atten¬ 
damus,  qua  licentia  in  remediis  ratione  eorum  elementorum  ingenera  classes¬ 
que  distribuendis  agatur,  qui  innumerabiles  errores,  quae  confusiones  et 
repugnantiae  inde  sequantur.  Effectus  oxygenii,  azotici  et  reliquorum, 
non  ratione,  sed  arbitrio  statutus,  a  principio  ponitur,  deinde  remedia 
quaedam ,  analysi  chemica  consentiente,  oxygenica  etc.  ponuntur  effectusque 

eorum  per  theoriam  satis  quidem  explicantur;  ita  certe,  ut  videri  possit, 
quasi  aliquid  explicatum  sit,  Quodsi  remedia  occurrant,  in.  quibus  chemia 
oxygenium  elementum  primarium  esse  cognoverit ,  quae  autem,  infeliciter 
sane,  non  oxygenii  modo  agant  :  theoriam  forsitan  ea  re  non  confirmari  non 
cogitatur,  sed  hypotheses  novae  praesentissimae  sunt,  quibus  ex  angustiis 
evadatur;  tum  enim  elementum  primarium  aliis  elementis  adiunctis  circum¬ 
scribi  et  ad  effectum  mutari  audit;  elementum  autem  illud  circumscribens  et 
immutans  longius  demonstrare  non  necessarium  habetur.  Contra  remediis 
occurrentibus,  qui  idem,  quod  oxygenio  tributum  est,  efficiunt,  sed  oxyge- 
nium  non  in  se  habere  casu  accidat :  id  quoque  non  valde  curatur;  sunt  enim# 
qui  contendant,  remedio  oxygenico  oxygenium  non  adeo  opus  esse,  sufficere, 
ut  oxygenii  vim  quandam  ostendat. 

■  ,  ■  i '1  ■  ■  . . ' v-  .  ■  s  h  •  ii.  '  .  .  »  ■:  ...  •  v 

Prae  omnibus  notissimus  ille. et  laudatissimus  de  materia  medica  liber* 
cuius  Burdachius  auctor  est,  inanitate,  verbis  inanibus  et  sesquipedalibus, 
doctrinis  inanibus  absurdisque ,  repugnantiis  denique  ditissimus  est» 
Burdachius  enim,  ut  unum  tantum  exemplum  proferamus,  ab  oxygenio  et 
remediis  oxygenicis  musculos  excitari,  modo  singulari  affici  docet,  musculos 
autem,  ut  experientia  testatur,  maxime  remedia  amara,  adstringentia,  mar- 
tialia  afficiunt,  quae  ideo  remedia  oxygenium  'solventia  et  oxygenii  solutione 
efficientia  esse  coguntur.  Agunt,  inquit,  quemadmodum  oxygenium^  habent 
omnia  oxygenium,  eoque  iustius  musculorum  fibras  afficiunt,  quo  pleniora 
sunt  oxygenio,  unde  fit,  ut  oxygenium  elementum  eorum,  quod  praecipue 
efficit,  i.ure  meritoque  existimemus.  Sed  iis  omissis,  quae  chemia  imic  opi¬ 
nioni  plurima  opponere  posset,  omissa  quoque  re,  mira  sane,  quod  acida, 
salia  neutra,  amara,  adstringentia  et  martialia  in  unum  conficiuntur  et  omnia 
modo  eodem,  nempe  oxygenio,  agere  dicuntur;  omisso  denique,  quod  ea 
omnia  partim  non  probantur,  partim  hypo thesibus  inanibus  et  antea  dispu¬ 
tatis  contrariis  probantur  et  explicantur ~  in  eo  subsistamus,  quemadmodum 
fieri  possit,  ut  Burdachius  doctrinae  tomo  primo  rationibus  valde  idoneis 
remedia  metallica  nulla  oxygenio,  quod  in  se  habent,  agere  probet,  et  in  iis 
omnibus  metallum  id,  unde  effectus  proficiscantur,  esse  contendat:  tomo 
contra  tertio ,  ferrum  eiusque  praeparata  pharmaceutica  oxygenio  agere,  con¬ 
ia 

\ 

tendere  audeat,  neque  eam  sententiam  ullo  modo  probare  necessarium  pute»» 
Exempla  similia  ex  BurdachU  libro  innumera  proferri  possent,  unum  autem 
hic  nobis  omnium  loco  sit.  Burdachius  experientiae  via  nunquam  ad  eam 
theoriam  pervenisset;  eo,  quem  ipse  vitandum  censet,  errore,  quo  hypo- 
theses  non  hypotheses,  sed  veritatem  certam,  nec  examine,  nec  probatione 
indigentem  habebat,  eas  hypotheses  praemittebat,  a  priori  constituebat, 
deinde  experta  theoriae,  non  theoriam  expertis  adaptabat:  eo  solum,  ut 
talia  committeret  ,  fieri  potuit. 

Praeter  id  malum,  quod  experta hypothesibus  serviunt,  ex  ratione  earum 
immutantur,  tali  hypothesium  praeponendarum  et  ab  initio  constituendarum 
modo  alia  verborum  notionumque  confusio  non  minus  memorabilis  exsistit. 
!Nam  remedium  hoc  aut  illud  modo  excitante,  roborante,  sedante  agere  et 
propterea  haec  aut  illa  visa  efficere,  propterea  in  his  aut  illis  morbis  salutare 
essh  contendere  solent,  pro  quibus,  si  recte  vereque  loqui  vellent,  sententia 
conversa  medicamentum  haec  aut  illa  visa  efficere  et  propterea  excitans, 
roborans,  sedans  et  quae  reliqua  sunt  T  appellari  contendere  debebant. 
Etenim  omnes  eae  appellationes:  excitans,  incitans,  roborans,  solvens, 
deprimens,  sedans y  sopiens,  debilitans,  purgans,  expectorans  et  eiusmodi, 
yoces  sunt,  effectus  generales  medicaminum  certorum  significantes,  quibus 
nec  ratio  ,  nec  conditiones  efficaciae  ullo  modo  significantur  ;  illo  autem 
propterea  ad  vanam  opinionem  seducimur,  quasi  vocibus  illis  effectus  expli¬ 
carentur,  quasi  v.  c.  in  vi  remedii  excitante  excitationis  ratio  posita  esset. 
tVuilgo  enim  r  si  remedium  aliquod  excitans  esse  sciant,  non  solum  quid 
©■fiiciat,  sed  etiam  quomodo  agat  et  interdum  vel  omnia,  quae  de  remedio 
scire  debeant,  scire,  neque  iam  explicatione  alia  rationis  agendi  indigere 
sibi  videntur.  Sed  ea  efficaciae  notitia  non  maioris  est ,  quam  illud  —  x 
mathematicorum;  modo  eodem,  qua  per  id  x  magnitudo  incognita  et  repe- 
riendaT  vacibus  illis  excitans  r  roborans  et  similibus  ratio  efficaciae  incognita, 
reperfenda  significatur,  iisque  nihil  inest  nisi  hoc:  remedium  aliquod  quen- 
dam  mutationum  et  motuum  seriem  in  organismo  efficere  posse.  Quare 
idoneae  quidem  sunt,  quae  nos  ab  initio  medicaminum  effectus  generales, 
sensibus  perceptos,  quodammodo  doceant:  explicare  amem  eos  effectus 
nullo  modo  valent. 


It 


Quam  crebro  et  fere  ab  omnibus  in  physiologia  explicationes  fiant,  quae 
nihil  nisi  speciem  explicationis  prae  se  gerunt,  quae  nihil  sunt,  nisi  aut  voces 
inanes  aut  complexus  visorum  complurium  in  enunciationem  quandam  gene¬ 
ralem  collectorum ,  atque  quot  theoriae  non  subtiles,  quot  errores  per  tales 
explicationes ,  quae  vocantur,  originem  nacti  sint,  a  viris  talibus,  qualis 
Baco ,  Harvaeus ,  C.  F.  JYolffius,  Kielmeierus ,  Ilo rk clius ,  iam  dudum  pro¬ 
batum  est.  Attamen  vel  eos  ratio  princeps  atque  gravissima ,  qua  inanitas 
confusioque  cum  explicationum  ,  tum  theoriarum  in  physiologia  effectae  sunt, 
latebat.  Quam  rationem,  vocum  dico  ambiguitatem  et  multiplicem  significa¬ 
tionem  ,  notionumque  iis  subiectarum  confusionem  indefinitam  is  primum 
perspexit,  qui  veram  cogitandi  cum  lingua,  notionis  cum  voce  conjunctionem 
primus  solusque  vidit,  perspexit,  proposuit  —  Beinholdius  noster,  vir  sub¬ 
tilitate  veritateque  cogitationis  aeque  insignis,  ac  pietate  moribusque  vene** 
rabilis.  Nam  quod  vir  summus  in  philosophia  iudicat  atque  probat,  litiga¬ 
tionem  omnem  maxima  ex  parte  circa  voces  versatam,  omnem  confusionem, 
si  rem  ipsam  spectes,  ex  confusione  linguae  ortam  :  id  ad  theorias  medicorum 
omnes  non  minus  trahi  potest,  ibique  aeque  verum  est*  Beinholdii  libro 
»Synonymik”  inscripto,  libro  adeo,  ut  nihil  supra  esse  possit,  praeclaro, 
etiam  scientiae  nostrae  fundamentum  certum  iactum  est,  cui  fundamento 
theoriae  nostrae,  ut  firmitatem,  durationem ,  certitudinem ,  veritates» 
accipiant,  superstruendae  $untP 

Quamdiu  ars  physica,  chemia,  physiologia,  nosologia  disciplinae  imper¬ 
fectae  manent,  tamdiu  medicamentorum  quoque  et  effectus  eorum  cognitio 
perfecta  fieri  nequit.  In  cognitione  autem  naturae  hucusque  parta  quum 
neque  materia  medica,  ut  disciplina  perfecta  haberi  velit,  sibi  arrogare, 
neque  theoria  eius  scientiae,  aut  universae,  aut  partium  perfecta  adhuc 
gigni  possit:  quicunque  eam  proponere  tentabit,  operam  perdat  necesse  est. 
Theoria  autem,  ad  quam  pervenire  licet,  hic,  quemadmodum  ubique,  non 
nisi  ex  observatione  et  experientia  denique  prodire  potest  idque  ita  tantum, 
ut  in  singulis  experta  ad  certa  genera  classesque  reducantur;  effectus  medica¬ 
mentorum  singulorum  aut  similitudo  aut  dissimilitudo  monstretur;  quae 
effectus  communia  habeant  notione  certa  certaque  voce  exprimatur;  con- 


ditiones  efficaciae  medicaminum  doceantur;  ratio  eius  incognita  vi  pecu¬ 
liari  significetur;  porro,  quatenus  vires  eae  elemento  chemico  certo  annexae 
sint,  ab  eoque  pendeant,  exponatur;  denique  visa  omnia  cum  phaenomenis 
per  totam  naturam  conspectis  comparentur,  earumque  virium  et  a  generali¬ 
bus  naturae  viribus  diversitatem  et  cum  iis  intercedentem  similitudinem 
ostendere  studeatur.  Theoriam  talem,  in  hodierno  scientiae  statu  probali- 
lem,  proponere  est  sane  labor  utilis  et  bene  merens,  sed  eiusmodi  theoria, 
rationem,  qua  medicamenta  agunt,  conditionumque  aliquid  eo  facientium 
enumerationem  complectens,  a  theoriis  consueiudirie  traditis  et  usu  generali 
receptis  tantopere  differret,  ut  hae  ne  nomen  quidem  theoriae  sibi  vindicare 
possint.  JNam  illa  observationem  multifariam,  studium  diligentissimum, 
cogitationem  subtilissimam  desideraret,  hae  contra  observatione  vel  maxime 
manca,  studio  levissimo  originem  inveniunt  et  in  lucem  prodeunt,  neque 
fere  cogitatione  ulla  antecedente  indigent.  Qui  theoriam  probabilem  pro¬ 
ponere  velit,  eum  non  solum  singuli  visorum  ordinis,  sed  omnium  phae¬ 
nomenorum  per  totam  naturam  conspectorum  solidam  notitiam  historicam  sibi 
aut  parasse,  aut  certe  parare  studuisse  quum  oporteat:  minus  etiam  theoria 
sufficiens  visorum  in  rebus  singulis  inventorum  effici  potest,  non  antecedente 
notitia  historica  generis,  ordinis  aut  classis  visorum,  de  quibus  sermo  est , 
accurata,  solida,  perfecta,  rem  totam  amplectens. 

v  * 

Primum  igitur^tque  ante  omnia  cognitio  effectus  remediorum  nostrorum 
historica  quam  perfectissima  et  altissima  nobis  paranda  est;  tum  primum, 
postquam,  quid  efficiant,  cognoverimus,  quomodo  ea  efficiant  interrogare 
licet.  Ab  initio  igitur  in  mutationibus  motibusque,  sensu  percipiendis,  qui 
ab  aliquo  remedio  in  organismo  efficiantur,  nobis  subsistendum:  quae  res  in 
libris  exstantibus  ne  prorsus  quidem  negligitur,  sed  modo  tali  tractatur,  ut 
ea  tractatione  parum  profectum  sit.  JNempe  effectus  omnes,  quot  eorum 
animadversi  et  usquam  descripti  sunt,  in  rudem  quendam  acervum  coniiciun- 
ur  ,  effectus  perpetui,  constantes,  raro  intermissi  ab  effectibus  casu,  tan¬ 
tum  aliquoties  et  perraro  accidentibus  partim  non  distinguuntur  et  separan¬ 
tur,  partim  non  satis  idonee;  porro  effectuum  morbi  genere,  hominum  habitu, 
rebusque  aliis  immutatioparum  attenditur ;  qui  effectus  di  versi  tempore  eodem, 

qui  alter  post  alterum  conspici  soleant,  non  inquiritur,  conditionum  denique 
efficaciae  sensu  percipiendarum  ratio  fere  nulla  habetur,  nisi  forte  ab  initio 
efficaciam  ex  hypothesibus  iam  praeparatis  derivare  atque  explicare  se  posse 
autument. 

Divisio  autem  ab  nonnullis  recepta,  qua  effectus  sensu  animadversi  in 
eos,  qui  in  sano,  eosque,  qui  in  aegro  organismo  fiunt,  diiabuntur,  plane 
reiicienda  videtur,  quod  neque  status  sanus,  nec  morbosus  definitam  quan- 
dam  organismi  conditionem  significant,  sed  utrumque  ad  status  relativos 
pertinet,  quorum  natura  ea  est,  ut  nullis  finibus  certis  discretae  innumerabi¬ 
lem  immutationum  parvarum  copiam  partiantur.  Unde  ex  ea  divisione  aut 
nulla,  aut  valde  imperfecta  mancaque  consequi  possunt,  quibus  cognitis  non 
idonei  fiamus,  qui  efficaciae  conditiones  accuratius  investigemus.  Attamen* 
quum  visorum  omnium,  a  remedio  aliquo  in  organismo  effectorum,  aut  quae 
effici  eo  possunt,  varietas  maior  fusiorque  sit,  quum  porro,  quae  corporis 
instrumenta,  quomodoque  ea  afficiantur,  scire  maximi  sit:  visa  singula 
rectissime  in  familias  generaque  quaedam  digerimus,  in  quibus  ea  secundum 
varia  corporis  instrumenta  eorumque  systemata  componimus. 

Quo  facto,  ut  effectuum  conditiones  investigentur,  methodus  nulla  aut 
ad  rem  aptior,  aut  ad  utilitatem  magis  salutaris  est  ea,  quam  Baco  in  Novo 
Organo  ad  usum  in  omni  naturae  investigatione  faciendum  proposuit,  poste¬ 
riores  autem,  quod  d olendum  est,  parum  secuti  sunt.  Secundum  quam 
methodum  tabula  positiva  et  tabula  negativa  delineantur  i.  e.  omnia  visa, 
in  quibus  eiiectus  accuratius  examinandus  acciderit,  in  ordinem  alterum 
componuntur,  in  alterum  autem  ea,  in  quibus  effectus  idem  conditionibus 
similibus  non  acciderit.  Quibus  tabulis,  quam  perfectissime  fieri  potest, 
confectis:  conditionibus  diligenter  comparandis  opera  danda  est,  ut  invenia¬ 
tur,  quae  earum  visum  efficiendum  adiuvent,  quaeve  ei  obstent.  Deinde 
investigandum  est  in  conditiones  effectuum  et  conditio  ita  reperta  hypothe- 
sis  habenda,  quam  effectus  ceteros  comparando,  examina  et  observationes 
rationibus  multifariis  rebusque  immutatis  faciendo  firmari  oporteat,  prius¬ 
quam  certitudinem  placiti ,  experientia  stabiliti ,  regulaeque  veritatem  con¬ 
sequi  possit.  Plurima  eorum,  quae  experta  dicuntur,  non  nisi  observatio- 


nes  sunt,  ab  una  parte  institutae,  maxime  ab  opinionibus  praeiudicatis  pen¬ 
dentes;  quodsi  vere  expertorum  nomine  digna  sola  nobis  praesto  essent, 
nec  experientia  posterior  priorem  deleret,  neque  experientia  experientiae 
repugnaret. 

His  ab  initio  praemissis,  quae  disceptationis  iustae  nomen  sibi  neque 
vindicare  possunt,  nec  ut  sibi  vindicent  volo  ,  ad  ipsam  conspectus  delinea¬ 
tionem  transeo,  quam  in  commentatione  de  Digitali  purpurea  scribenda 
sequar,  cum  hucusque  rationes  proposuerim,  viamque  significaverim,  qui¬ 
bus  in  eo  conspectu  delineando  ducerer.  Talis  commentationis ,  qualis 
menti  meae  obversatur,  perfectionem  non  nisi  plurium  annorum  a  studio  ex¬ 
spectari  posse  ex  supra  disputatis  ultro  sequitur;  sed  ut  et  tempore  breviori 
monographiam  tantum  quodammodo  perfectam  de  Digitali  nullo,  modo  scribi 
posse  clarius  ostendam,  simulque,  ut  morem  illum  veterem,  quo  disser¬ 
tationem  bonam  scriptorum  laudatorum  copiam  magnam,  diligentiae  doctri¬ 
naeque  probationem,  complecti  rectum  riteque  esse  putatur,  non  plane 
negligam,  scripta,  quibus  de  Digitali  observata  insunt,  quantum  hucusque 
catalogum  eorum  colligere  potui,  hic  nominare  licebit.  Desunt  quidem 
recentiorum  nonnulla ,  praecipue  Anglicorum;  praeterea  etiam  operum  de 
materia  medica  conscriptorum,  insigninm  librornm  therapeuticorum,  maxi- 
meque  monographiarum  omnium,  morbos  tales,  quibus  Digitalis  praecipuo 
adhiberi  solet,  tractantium  ad  eum  finem  usus  lieri  debebat, 

Quum,  sicut  mihi  persuasum  est,  ab  iis,  quae  sensibus  percipimus,  in  ma¬ 
teria  medica  tractanda  semper  exordium  faciendum  sit :  consideratio  effectuum 
digitalis  sensu  perceptorum,  quos  in  organis  eorumque  systematibus  variis 
animadvertimus,  primam  commentationis  partem  efficiet;  pars  secunda 
effectus  in  variis  morborum  formis  salutares  rationemque  explicationis  exa¬ 
minabit  et  proponet ,  quae,  quemadmodum  prior,  tota  in  experientia  versa¬ 
bitur:  pars  demum  tertia  et  ultima  crisin  theoriarum  hucusque  constitutarum 
tractabit  et  theoriam  meliorem  praestare  conabitur.  Divisiones  secundi  ordi¬ 
nis  sponte  sequentur,  atque  si  omnino  ante  disputationem  theoreticam  pri¬ 
mum  ad  certum  perducere  studebimus,  quiri  de  effectibus  digitalis  hucusque 
experientia  vere  probatum  sit:  de  quibus  expertis  primum,  de  quibus 
postremo  sermo  sit,  non  multum  refert. 

Conspectus  igitur  commentationis  practicae  de  Digitali 
purpurea  elaborandae  hic  fere  erit: 

I.  Mutationum ,  sensu  perceptarum  et  animadversarum ,  propositio  et 
examinatio ,  quas  Digitalis  purpurea  in  diversis  corporis  instru¬ 
mentis  diversisque  organismi  humani  systematibus  efficere  valet. 

l)  Effectus  in  organis  uropocticis  animadversi.  Qui  quidem,  quum 
primi  medicorum  attentionem  excitaverint,  iure  meritoque  locum  primum 
obtinent.  Huc  pertinent:  aucta  urinae  secretio,  eius  emittendae  impetus 
atque  incitatio  ,  incontinentia  urinae,  intermissio  sive  cessatio  urinae  secre¬ 
tionis  non  raro,  post  auctionem  initio  factam,  in  longiori  digitalis  usu  et  nausea 
accedente  observata:  inflammatio  vesicae,  quae  interdum  accidisse  fertur; 


denique  directa  urinae  emissae  diminutio,  quam  nonnulli  solitum  digitalis 
effectum  se  observasse  contendunt,  mutatioque  mixtionis  eius,  quatenus 
considerata  est  (nam  alii  urinam  magis  saturatam,  colore  rubriorem,  arden¬ 
tem  emitti  volunt;  alii  pari  certitudine  urinam  antea  turbidam  rubramque 
eo  medicamento  clariorem  magisque  lucidam  et  aquosam  lieri  affirmant)* 
Urinae  excretio  copiosior  maxime  in  hydropicis  observata  est;  interdum 
post  usum  digitalis  mox  incipit,  vel  in  dosi  modica  die  postero,  interdum 
autem  post  plurium  dierum  usum,  neque  raro  quidem  repente  et  gradu  tam 
immenso,  ut  tempore  perbrevi  omnis  aqua,  in  telam  cellulosam  cavitatem¬ 
que  abdominis  effusa,  plane  excernatur:  ubi  plerumque  similis  virium  col¬ 
lapsus  simul  accidebat,  ac  subita  aquae  omnis  per  paracentesin  abdominis 
emissione  accidere  solet,  ut  compressione  abdominis  fasciarum  ope,  reme¬ 
diisque  excitantibus,  analepticis  et  vesicatoriis  opus  esset.  Si  uberior  urinae 
fluxus  ortus  est,  etiamsi  digitalis  usus  statim  omittatur,  tamen  quatuor,  sex 
vel  octo  dies  etiamque  diutius  ^tque  haud  raro  usque  ad  omnis  aquae  col¬ 
lectae  evacuationem  durare  solet* 

Non  possum  hoc  loco,  quin  memorabilis  anomaliae  ab  Rob .  JVillani & 
(vid  SammI.  a.  Abh.  fiir  pr.  Aerzte.  Bd.  12.  St.  I.  pag.  23.)  observatae  men¬ 
tionem  faciam,  ubi  sanatio  anasarcae  universalis,  quae  cum  ascite  coniuncta 
videbatur,  aquae  efHuxu  enormi ,1  diebus  duobus  post  mensium  cessationem 
incipiente  diesque  complures  perpetua,  per  vaginam  in  muliere  effecta  e$^ 
quae  antea  per  duas  hebdomades  ter  quotidie  gr.  2.  pulv.  hb.  digit.  purp, 
acceperat.  Quam  observationem  praecipue  eo  gravissimam  esse  indico, 
quod  vim  digitalis  modo  specifico  organa  uropoetica  afficientem  valde  dubiam 
reddit  et  ad  quaestionem  ducit,  num  forsitan  digitalis  vis  diuretica  ab  effecti¬ 
bus  in  vasorum  systemate  ortis,  aut  ab  resorptione  aucta  pendeat,  cum 
praesertim  in  eo  casu  nonnulla  quidem,  attamen  non  magna  urinae  secretio¬ 
nis  auctio  animadverteretur. 

.  ,  -  :  -  5  .  *  ■  'V  u  •  t  •• )  '  '  y l  •  *  f  r ■  ;  |  .  v  - 

2)  Affectio  organorum  digestionis  et  praecipue  tractus  intestinorum  — » 
Huc  pertinent:  sensa  ventriculi  molesta,  nausea,  vomitus,  diarrhoea,  colica, 
cardialgia,  hyperemesis,  hypercatharsis ;  postremo  inflammatio  et  exulceratio 

oris,  pharyngis  etventriculi,  quae  autem  raro  et  forsitan  nonnisi  post  deglu¬ 
titionem  succi  recenter  expressi  digitalis  observata  est.  Si  digitalis  semel 
nauseam  vomitumque  effecit,  ea  etiam  remedii  tusu  omisso  intermissioni¬ 
bus,  aut  longioribus,  aut  brevioribus,  per  plures  dies  durare  solent  et 
plerumque  coniuncta  sunt  cum  somnolentia,  ad  animi  deliquia  propensitate, 
lassitudine  magna  et  aliis  affecti  nervorum  systematis  signis.  .Notanda  quo¬ 
que  est  Macleanii  observatio ,  quacum  cetera  experta  consentire  videntur: 
in  phthisicis  modicam  tantum  alvi  evacuationem,  non  vehementem  intesti¬ 
norum  affectionem  per  digitalem  animadverti,  (vid.  Kiihns  phys.  med.  Journ. 
iSoo.  pag.  587-) 

Apud  Heckerium  «ventriculi  quandam  vacuitatem”  et  apud  Burdachium 
»appetitum  edendi  auctum”  in  effectibus  digitalis  proposita  invenio,  quae  lon¬ 
giori  portionum  parvarum  usu  et,  quod  maxime  mirandum,  simul  cum  nau¬ 
sea  aliisque  symptomatibus,  in  quibus  nunquam  appetitus  auctus  conspici 
solet,  accidere  dicitur.  Experientiam  cum  ea  observatione  consentientem 
diu  invenire  non  potui,  donec  postremo  Geyserus  de  ea  re  lucem  mihi  affu¬ 
dit,  qui  (in  dissert.  sua.  pag.  7.)  haec  cum  aliis  expertis  sane  consentientia: 
»aucta  quantitas  medicamenti  nauseam  quam  maxime  molestam ,  vomitumque 
»gravem,  quovis  alio  graviorem,  movet,  saepius  revertentem,  quem  cibi 
»deinde  avidissima  voracitas  sequitur/'  Talem  avidam  post  vomitum  vora¬ 
citatem  Burdachium  in  appetitu  edendi  aucto  et  cum  nausea  coniuncto 
intellexisse  verisimillimum  videtur,  quo  appetitu  forsitan  Heckeri  vacuitas 
ventriculi  orta,  est,  qui  non  raro,  quum  ex  illo  describat,  enuneiarionum 
ordinem  verbaque  singula  mutare  deprehenditur,  ut  suspicio  fere  nascatur, 
descriptionem  consilio  occultatam  esse. 

:  ,  .  ■•nr  r:  .  ’  ,./•:•  ....  '  .  .  •] 

Post  vomitum  relevamen  maximum  statim  sane  consequi  dicitur,  in  eoque 
inultum  bilis  et  crassae  pituitae  eiici,  unde  Macleanius  secretionem  bilis  et 
succi  pancreatici  eo  medicamento  augeri  arbitratur,  quae  sententia  saliva., 
tione,  raro  quidem  observata,  et  viribus  digitalis  inictero  et  obstructionehepa- 
tis  salutaribus,  si  eae  certae  sunt,  verisimilitudinem  quandam  accipere  posser. 
Macleanius  porro  appetitum,  antea  satis  parynm,  interdum  vehementem 


evadere  et  aegrotos  in  intervallis  a  nausea  et  vomitu  liberis  eum  cupidine 
magna  edere  affirmat* 

Mentione  peculiari  hoc  loco  dignum  est,  quod  W itheringius  affirmat: 
per  digitalem  nauseam  saepissime  sanatam  se  vidisse;  verba  sunt :  »It  shoukl 
»be  observed,  thatf  I  had  frequently  seen  the  Digitalis  remove  sickness, 
»though  prescribed  for  very  different  complaints”  (1. 1,  ad  Case  98).  — 

3)  Affectio  cordis  vasorum  que  sanguif erorum  systematis .  Qui  effectus., 
in  pulsus  retardatione  praecipue  positus,  specificus  vocatur,  et  digitali, 
quod  notissimum,  temporibus  recenti  oribus  famam  maximam  summamque 
medicorum  attentionem  paravit.  Atque  sane  pulsus  retardatio,  ex  quo  pri¬ 
mum  tempore  observata  est,  in  plurimis  morbis,  quorum  curatio  descripta  est, 
accidit  ;  non  tamen  semper:  ipse  enim  aliquoties  digitalem  dosibus  modicis 
usurpatam  vidi,  retardatione,  quae  animadverti  posset,  non  consequente. 
Interdum  vel  aucta  dosi  tantum  ad  certum  gradum  v.  c.  usque  ad  centum  in 
sexagesima  quaque  horae  parte  ictus,  pulsus  retardari  potuit;  saepius  usque 

ad  ictus  70,  60,  40  et  vel  30  tempore  eodem.  Masormsfv, Huf.  J.  Bd.42.  St. 2-% 

'  -  ■)  _  # 

pag,  56.)  in  pneumonia  infuso  hb.  Digit.  ex  dr.  ij  par.  p.  d,  mane  et  vespere 
dato  eo  pervenit,  ut  pulsus  in  utroque  carpo  non  sentiretur, 

*  j 

Retardatio  magna,  ut  quidam  volunt,  sine  affectione  ventriculi  et  sefl- 
sorii  non  effici  potest;  ut  alii,  pulsus  sine  ulla  eiusmodi  affectione  usque  ad 
40  et  vel  32  ictus  deprimi  potest.  Quae  retardatio  secundum  alios  sine 
urinae  secretione  aucta,  secundum  alios  eum  ea  semper  coniuncta  oritur, 
Alii  eam  Digitalis  usu  per  tempus  diei  unius  aut  plurium  continuato  demum 
accidere  volunt,  alii  statim  v.  c.  hora  elapsa:  alii  eam  diutius,  vel  menses 
aliquot  durare  contendunt,  alii  brevius:  alii  in  usu  continuato  dosis  eius¬ 
dem  pulsum  frequentiam  veterem  mox  recuperare,  alii  non  recuperare  affir¬ 
mant.  INonnulii  etiam  pulsum  Digitali  acceleratam  esse  narrant,  quorum  est 
Macleanius  (1. 1.  pag.  584)?  secundum  quem  in  epileptico,  ubi  non  plus  quam 
67  ictus  fiebant,  Digitalis  usu  plerumque  pulsus  frequentior  factus  est. 
Eadem  secundum  Saundersium  (on  pulm,  cons.)  pulsus  et  energiam  et  fre- 

quentiam  seftiper  auget,  secundum  Hamileonium  (v.  Samml.  a.  Abh.  Bd.24. 
St.  3.  p.  446)  in  statu  inflammatorio  activo  frequentiam  non  diminuit.  Raso - 
rius  autem  (1.  1.  p.43)  pulsus  accelerationem  a  Saundersio  narratam  non  per 
Digitalem,  sed  morbi  progressu  effectam  esse  affirmat;  nam  in  pneumoniis 
vehementioribus  pulsum  vel  in  usu  summarum  Digitalis  dosium  et  postvenae- 
sectiones  eodem  tempore  adhibitas,  primis  diebus  frequentia  et  duritie  non 
diminui  magisque  augeri  asserit.  Quam  vero  frequentiam  auctam  ab  energia 
pulsus  aucta  non  accurate  distinguere  videtur:  quod  enim  affirmat,  post  solas 
venarum  sectiones  iri  pneumoniis  vehementioribus  pulsum  primum  duriorem 
fieri,  morb/que  vehementiam  primis  diebus  semper  crescere,  id  omnibus  alias 
expertis  repugnat;  quod  porro  morbi  cuiusque  vehementia  in  stadio  decre¬ 
menti  ultro  diminuitur,  id  prorsus  negligere  videtur,  quum  visa  omnia, 
theoriae  suae  de  contrastimulatione  apta,  certitudine  summa  Digitali  tri¬ 
buat,  et  ei  theoriae  repugnantia  sola  in  morbi  decursu  ponat. 

i\\ 

Alii  inter  eum  Digitalis  effectum,  inter  pulsus  retardationem  eundem 
solito  magis  eo  inclinari  volunt,  ut  per  minimum  corporis  motum ,  per  tem¬ 
pestatis  mutationes  causasque  alias  levissimas  ad  actionem  celeriorem  exci¬ 
tetur;  alii  autem  contrarium  ipsum  experti  sunt,  nam  exemplum  profertur, 
in  aegroto  quodam  duas  vini  lagenas,  quotidie  sumtas,  pulsum  Digitali  retar¬ 
datum  minime  affecisse,  cum  in  eodem  ante  Digitalis  usum  cyathus  unus  pul¬ 
sum  magnopere  excitasset.  (Drake  in  Kiihns  J.  igo2.  Bd.i.  pag.137). 

Porro  pulsus  nunc  durior,  nunc  mollior  factus  dicitur ;  postremo  in  retar¬ 
datione  maxima,  ut  pars  existimant,  regularis,  tantummodo  plenior  esse, 
neque  intermitti  affirmatur;  utpars,  gressum  irregularem ,  intermissionesque 
ostendere.  Saepissime  tamen  forsitanque  semper,  ubi  pulsus  irregularis 
factus  conspiciebatur,  id  portionibus  grandioribus  effectum  est,  neque  acci¬ 
dit,  nisi  rebus  aliis,  affectione  sensorii  et  similibus ,  accedentibus.  Qualem 
observationem  mihi  ipsi  semel  facere  contigit  in  aegroto  phthisico,  qui  pri¬ 
mum  per  tempus  aliquod  tinctura  Digitalis,  dosibus  sensim  sensimque  auctis, 
tandem  satis  amplis,  sine  retardatione  pulsus  idonea  utebatur,  in  quo  autem, 
quum  pulvis  fol.  Dig.  praescriberetur,  sensimque  dosis  usque  adgr.  ip3 ,  ter  quo- 

iidiesumta,  augeretur,  non  magna  pulsus  retardatione  antecedente,  subito 
irregularitas  eius  enormis  accidit,  coniuncta  cum  scintillis  globulisque  igneis 
et  maculis  ante  oculos  volantibus,  cum  lassitudine,  somnolentia  statuque  stu¬ 
pori  simili.  Pulsus  aliquoties  frequentissime,  simulque  modo  irregulari  et 
ictibus  parvis  pulsabat,  tum  ictus  singuli  lenti  plenique  sequebantur;  inter¬ 
dum  plane  intermittebatur ,  eodemque  tempore  motus  tremulus  et  quasi  un- 
dulans  in  regione  cordis  arteriarumque  maiorum,  praecipue  carotidum,  tem¬ 
poralium  ,  radialium  etc.,  perpetuo  animadvertebatur.  Nausea,  vomitus 
similiaque  intestinorum  affectorum  signa  non  aderant  et  omnia  symptomata 
adversa  die  postero,  excitantium  levium  usu  facto,  prorsus  fere  desierant* 
Modo  simili  pulsus  mutationem,  portionibus  nimiis  datis,  utpote  quae  ple¬ 
rumque  accidat,  Macleanius  describit  (1. 1.  pag.  585).  Hasorius  (1. 1.  pag.36 
et  37)  expertis  talibus  theoriam  suam  de  vi  Digitalis  contrastimulante  totam 
fulcit,  quae  quidem  saepe  animadvertat  necesse  est,  quum  Digitalem  non 
dosi  minore,  quam  gr.  xij  quotidie,  praescribat,  eamque  haud  raro  usque 
ad  dr./3  vel  gr.xxxxvjjj ,  quovis  die  sumenda,  augeat.  Immerito  autem  ante  se 
neminem  eo  attendisse  contendit,  quod  Macleanius  iam  easdem  pulsus  irre¬ 
gularitates  continuos  dosium  nimiarum  effectus  describit.  Ex  historiis  mor¬ 
borum,  ab  Rasorio  editis,  tantum  hoc  discimus,  quantae  Digitalis  doses  in 
inflammationibus,  aegroto  vita  non  erepta,  tolerari  possint;  nam  et  pneu¬ 
monicus  ille ,  qui,  intra  septem  dierum  spatium  sanguinis  tBxvn  detractis  et 
gr.  cclxx  pulv.  Dig.  purp.  praescriptis,  die  nono  obiit,  quum  in  cadaveris 
sectione  pulmo  dexter  ita,  ut  texturam  hepati  similem  ostenderet,  alienatus 
inveniretur:  non  remediis,  sed  morbi  ipsius  gravitate  oppressus  esse  videtur. 

Itaque  intelligitur,  quam  difficulter,  si  modo  omnino  fieri  potest,  ex 
hucusque  expertis  ad  regulam  certam  de  mutationibus,  Digitalis  usu  in  pulsu 
effectis,  perveniri  possit.  Retardationem  autem  pulsus  longe  plurimum  acci¬ 
dere,  eamque,  idonea  cautione  in  dosi  Digitalis  constituenda  adhibita,  sine 
affectione  tractus  intestinorum,  sensorii  aliorumque  organorum,  eodem  tem¬ 
pore  accidente,  effici  posse  satis  certum  aut  minime  verisimillimum  esse  videtur. 

Quod  ad  accelerationem  pulsus  retardati,  corporis  motu  effectam,  atti¬ 
net,  huius  rei  praecipue  ratio  habenda  est,  quod  in  phthisicis  plerisque, 

etiamsi  Digital  non  idem  conspectum  est.  Quod  praecipue 

Himlius  ir  praelectionibus  suis  monuit,  quum  saepius  repeteret,  in  phthisi¬ 
cis  pulsum  saepe  i  ani  eo,  quod  m  lecto  se  se  erigerent,  ictibus  x  et  pluribus 
frequentiorern  fieri,  Mque  in  pulsu  phthisico; uni  aestimando  semper  tenen¬ 
dum  ess*3.  Quapropter  id  expertum  vix  Digitali  tribuendum  videtur,  quam¬ 
quam  memorabilis  sane  observatio  manet,  id  tum  etiam  ^accidere,  cum  pul¬ 
sus  per  Digitalem  magnopere  retardatus  sit.  Quemadmodum  Rasorius  ob- 
ser  avit  (L  1.  pag.  46-50),  eadem  pulsus  acceleratio  multis  in  morbis  v.  c. 
pneumonia,  hydrothorace,  tussi  chronica,  ictero  ,  febre  intermittente  ter¬ 
tiana  die  non  febrili  etc.  corpore  erigendo  efficiebatur,  etiamsi  remedia  plane 
alia  essent  v.  c.  tart.  emeticus,  gum.  gutt.  etc.,  qua  re  secundum  eum  vel  in 
statu  sano  pulsus  frequentia  vi,  vn  etiamque  x  ictibus  sexagesima  quaque 
hoiae  parte  aucta  gignitur. 

Etiam  Magennisii  observatio,  qua  pulsus  vespere  praesertim  rarior  con¬ 
spiciebatur,  quam  Penkivdius  ab  effectu  dosium  interdiu  repetitarum  deri¬ 
vat,  forsitan  ad  observationem  notissimam  reducenda  est,  sano  quoque  statu 
pulsum  tempore  vespertino  et  nocturno  rariorem  plenioremque  fieri,  cum 
qua  re  illud,  quod  febrium  exacerbationes  vespere  accidere  solent,  con¬ 
nexum  esse  videtur  et  utrumque  forsitan  inde  pendet,  quod  interdiu  senso¬ 
rium  et  cerebrum ,  noctu  autem  vita  organica  et  gaugliorum  systema  primas 
partes  gerit. 

4)  Affectio  sensorii ,  sensuum  et  nervorum  systematis .  Quae  plerum¬ 
que  portionibus  maioribus  acceptis,  aut  usu  Digitalis  diutius  continuato  pri¬ 
mum  accidere  solent.  Eo  pertinent  haec:  visus  obscuratio  et  fallaciae,  in 
quibus  nubes,  nebulae,  maculae  volantes ,  scintillae,  globuli  ignei  ante  ocu¬ 
los  apparent,  rerum  colores  immutati  conspiciuntur,  omniaque  praesertim 
flava  aut  viridia  esse  videntur,  obtusa  oculorum  acies  etiamque  coecitas, 
quae,  per  hebdomades  plures  perennis,  oriri  posse  dicitur.  Quod  pupillae 
conditio  hic  parum  observata  esse  videtur,  dolendum  est;  attamen  eius  post 
doses  magnas  dilatationem  Rasorius  vidit  (1.  I.  pag.  53.),  eandemque  cum 
iridis  immobilitate  et  coecitate  in  oculo  sinistro,  quum  dexter  diutius  integer 

maneret,  alius  (vid.  Huf.  J.  B.41.  St, 5.  pag.24).  Porro  dolentium  est,  nihil 
de  eo  pronuntiari,  an  maculae  volantes  cum  pulsu  harmonice  moveantur, 
quod  crebro  in  myodesopsia,  praecipue  inter  praesagia  apoplexiae  sangui¬ 
neae,  aut  coniunctum  cum  congestione  sic  dicta  haemorrhoidali  animadver¬ 
titur,  Ea  enim  harmonia  causam  sanguinis  ad  caput  congestionem  et  tunicae 
chorioideae  nimiam  repletionem  esse  significat :  quod  Himlius  in  praelectio¬ 
nibus  suis,  rectissime  docens,  monere  solebat,  id  myodesopsiae  genus  ab 

* 

aliis  generibus  distinguendum  esse,  quae  sensibilitate  aucta ,  forsitan  et  mu¬ 
tationibus  corporis  vitrei  et  humorum  oculi  effecta  esse  viderentur.  Num 
Digitalis  sensus  ceteros  afficiat,  aeque  neglectum  videtur;  in  aegro  supra 
memorato,  a  me  observato,  in  quo  sensorium,  oculi,  pulsusque  per  Digita¬ 
lem  valde  afficiebantur,  simul,  quae  iam  antea  fuerat  audiendi  difficultas  ad 
iustam  fere  surditatem  crevit,  neque  sensuum  omnium  sensibilitatem  magnis 
Digitalis  portionibus  obtundi  a  veritate  absonum  videtur. 

Affectionum  huius  generis,  ab  eo  medicamento  effectarum,  porro  sunt: 
dolor  capitis,  maxime  dolor  pulsans  in  fronte  et  in  fundo  orbitarum,  lassi¬ 
tudo,  somnolentia,  animi  deliquia ,  angor,  demissio  animi,  ad  labores  men¬ 
tis  imbecillitas,  memoriae  infirmitas  et  vel  alienationes  mentis;  porro  sensus 
quidam  membrorum  omnium  frigidus  gravisque,  tremor  artuum,  arthrody- 
nia,  constrictio  gulae,  faucium  et  pectoris  spastica,  singultus,  musculorum 
spasmi  et  convulsiones  —  loco  postremo  mors  apoplectica.  Quid  demum 
tensio  illa  singularis  sit,  quam  Heckerus  enumerat,  cum  eam  alias  non  inve¬ 
nerim,  dubium  est.  Maximi  aiitem  facienda  est  haec  Maclecin.ii  (I.  1.  p.586) 
enarratio:  »die  auffallendste  Wirkung,  wenn  die  Digitalis  ihren  Einflufs 
»vollstandig  aufsert,  ist,  wie  die  Kranken  sich  ausdriicken ,  eme  Schwache, 
»gleichsam  ein  Hinsinken  desMagens,  ais  ob  das  Leben  verlbschen  wollte, 
»dergleichen  sie  nie  vorher  erfahren  haben.  Dieses  Symptom  machte 
»meine  Aufmerksamkeit  am  meisten  rege,  weil  Alie  dariiber,  und  fast  in 
»denselben  Ausdriicken  klagten”  —  nam  ea  infirmitas  idque  ventriculi 
deliquium,  quae  et  alias  saepissime  accidisse,  sed  non  acri  attentione  obser¬ 
vata  esse  videntur,  eam  ob  rem  maximi  habenda  sunt,  quod  inde  non  vera 
ventriculi  ,  sed  potius  plexus  solaris  affectio  propria ,  status  systematis 

gangliorum  vltaeque  eius  proprius,  per  Digitalem  effectus,  concludi  posse 
videtur,  et  quod  ad  effectus  Digitalis  iuste  explicandos  vitae  sensoriae  et 
organicae,  systematis  nervorum  cerebralis  et  gangliorum  relatio  et  quasi 
polaritas  maxime  forsitan  attendendum  est. 

5)  Affectiones  vasorum  lymphaticorum ,  glandularum ,  cutis  et  puL> 
monum .  Quo  pertinent :  resorptio  aucta,  tumorum  glandularum  resolutio, 
formicationis  sensus  dolorque  in  glandulis,  salivatio;  pulmonum  perspiratio 
et  expectoratio  aucta,  haemoptysis,  quae  interdum,  at  forsitan  tantum  aut 
corpore  eo  inclinato,  aut  in  phthisicis  accidit,  porro  cutis  perspiratio  aucta, 
sudores  copiosi,  qui  a  Pideritio  noctu  saepe  accidere  dicuntur,  interdiu 
urinae  emissione  aucta ;  sudores  frigidi  post  doses  maiores  exsistentes;  deni¬ 
que  cutis  desquamatio  raro  observata.  — 

In  plurimis  eorum,  de  quibus  hucusque  locutus  sum,  effectuum  animad¬ 
vertendum  est,  eos,  Digitalis  usu  iis  conspectis  statim  omisso,  tempus  tamen 
longius,  11,  iv,  vi  dies  durare  (retardationem  pulsus  etiam  per  hebdomades 
mensesque  continuari  \o\\xnt  Kreyssigius  aliique);  partimita,  ut  sensim  sensim- 
que  diminuantur;  partim  etiam ,  quod  in  urinae  secretione  non  rarum ,  ut  per 
dies  aliquot  sensim  augeantur;  partim  denique,  quod  in  vomitu,  animi  deli¬ 
quio  etc. ,  ut  intervallis  quibusdam  redeant. 

r 

Quodsi  post  incautum  Digitalis  usum  affectiones  malae  vehementiores 
sunt,  remediis  contra  utuntur  et  omnibus,  quae  contra  venena  plantarum  narco¬ 
tica  et  acria  commendantur,  praecipue  acidis,  et  porro  balneis ,  mucilaginosis, 
analepticis,  aromaticis,  opio,  vino  etc.,  ut  praesertim  vomitus  restringatur, 
ad  quam  rem  efficiendam  etiam  acidum  carbonicum,  potio  Riverii  etc.  utilis 
esse  posset.  TVitheringius  aliique  post  eum  vesicatoriorum  maxime  com¬ 
mendant  applicationem.  Plerumque  ne  remediorum  quidem  usus  necessa¬ 
rius  videtur. 

Ut  diversos  Digitalis  effectus  accuratius  noscamus,  ordine  bene  connexo 
investigemus ,  conditiones  eorum  exploremus ;  haec  primum  examine 
accurato  indigent : 

1)  Quod  ad  effectus  ipsos  attinet,  quae  eodem  tempore  et  quae  alterum 
post  alterum  accidant,  maxime  attendendum  est,  nam  id,  quamvis  vetus 
illud  »post  hoc,  ergo  propter  hoc’'  saepissime  maxime  fallax  vituperan¬ 
dum  sit;  tamen,  qui  effectus  diversi  ab  aliis  pendeant  aut  non  pendeant 
aut  probare,  aut  refellere  potest.  Porro  attendantur  tempus,  intra  quod 
accidant,  gradus,  ad  quem  adscendere  possint,  duratio,  conditionesque 
omnes,  quibus  immutari ,  ut  accidant  accelerari,  retardari  et  restringi,  qui-* 
busque  duratio  aut  adiuvari  aut  impediri ,  abscindi  possit  etc. ;  deniquet 
quae  forsitan  ab  iis  effecta  tempore  posteriore  consequantur. 

2)  Quod  ad  remedium  attinet,  attendendae  sunt  omnium  effectuum 

diversitates quarum  causa  in  diversis  applicationis  formis ,  in  dosium 
diversitate  (unde  v.  c.  num  statim,  an  serius  effectus  quidam  consequan¬ 
tur,  quamdiu  durent  etiam  que  quae  corporis  organa  maxime  afficiantur 
forsitan  pendere  posset) ,  remediorum  aliorum  aut  additamento ,  aut 
eodem  tempore  usu;  denique  in  remedii  integritate;  solo,  ubi  creverit; 
modo,  quo  exsiccatum;  loco,  ubi  servatum  sit  etc.  posita  est.  Fere 
omnes  Digitalis  partes  usurpatae  sunt?  succus  recenter  expressus,  radix, 
stipites,  folia,  flores,  semina;  attamen  mox  in  foliis  s.  herba  usurpandis 
substiterunt,  quae  forma  pulveris,  infusi,  decocti,  extracti,  tincturae 
simplicis  et  aethereae:  atque  extrinsecus  unguentorum  et  cataplasmatum 
forma  applicata  sunt.  Maxime  usi  sunt  aut  pulvere,  gr.  fq/3-ij-iij  bis  et 
ter  quotidie;  aut  infuso  et  decocto,  ex  dr.  fol.  siccat,  par.  coh  JViij  S. 

cochlear  maius  usque  ad  bis,  ter,  quater  quotidie  sumendum;  aut,  prae¬ 
sertim  temporibus  reeentioribus ,  tinctura,  cuius  dosis  gutt.  xv-xx-xxx- 
xxxx  et  plures:  quae  doses  sensim  sensimque  augendae  sunt,  donec  aut 
optati,  aut  adversi  effectus  oriantur. 

Dignum  autem  esset  ,  quod  accuratius  observaretur;  num  forsitan  forma 
altera  ventriculum,  altera  sentiendi  systema,  aut  organa  aropoetica  facilius 
afficiat.  Certe  Drakius  (vid  Kiihns  J.  1801.  pag.  21.)  a  pulvere  plerumque 
urinae  fluxum  augeri,  coloremque  alium  accipere,  a  tinctura  autem  id  non 
nisi  semel,  graduque  exiguo  effectum  se  observasse  testatur.  Infusum  Digi- 

talis  in  anasarca  universali  et  secundum  Fowlerum  in  phthisicis  utilissimum 
adhiberi  idem  affirmat,  ipsum  nunquam  eo  usum.  Num  forsitan  ii,  qui 
diuresin  auctam  negant,  praecipue  tinctura  usi  sunt?  num  forsitan  JDrakius 
tincturam  phthisicis,  pulverem  hydropicis  praescripsit?  —  Etiam  Hamilto - 
nius  pulverem  infusum  que  maxime  diuretice  operari  opinatur,  secundum 
I&nglakium  autem  (v.  Kiihns  J.  igoi.  pag.  360.  et  366.)  tinctura  modo  pecu¬ 
liari  pulmones  afficit,  pulvis  vero  et  infusum  Digitalis  magis  ventriculum 
intestinorumque  tractum  atque  renes.  Secundum  Harlesmm  (v.  Hufel.  J. 
Bd.  43.  St.  I.  pag.  8*)^  cIlll  tincturam  maxime  commendat,  pulvis  praecipue 
ventriculum  intestinorumque  tractum,  minus  vasorum  systema,  cutem  renes¬ 
que  afficit. 

-  ;•  t  .  t  *  .  •  ;>  .  i  ■ >  -  ■'  Ii  •  i.  •'  ii'  . 

3)  Quod  ad  personam  attinet,  hic  attendantur  sexus,  habitus,  idiosyn- 
crasia,  maximeque  status  morbosi  diversitas  et  quae  inde  pendeat  effectus 
mutatio.  Huc  pertinet  observatio  Macleanii  (l.  I.  pag.  587*)  iam  laudata, 
Digitalem  in  hydropicis  saepe,  in  phthisicis  nunquam  intestina  vehementius 
affecisse;  quod  quidem  vel  a  priori  verisimillimum ,  quia  plerumque  in  hydro¬ 
picis  magna  ad  vomitum  diarrhoeasque  propensitas  exsistit.  Neque  minus 
ex  pluribus  expertis  perspici  videtur,  effectum  diureticum  maiorem  non  nisi 
in  hydropicis  animadverti,  quod  Rasorins  (L  1.  pag.  74)  eodem,  quo  omnes 
opiniones  suas  proferre  solet,  modo  certissimum  esse  affirmat.  Forsitan 
et  pulsus  retardatio,,  quod  Macl  canius  significat  (1. 1.  pag.  586.),  maxime  in 
phthisicis  accidit,  minus  constanter  in  hydropicis. 

^  '  }  ‘  \  1  •  /  U>  -'/V  [  .  -  t''’  *' 

4)  Quod  ad  extranea  attinet,  in  discrimen  veniunt:  anni  tempus,  regio 
eoeli  ,  tempestas,  aegroti  diaeta  etc. ,  in  quibus  aut  saepius,  aut  rarius 
«ffectuum  diversitatis  conditio  posita  esse  possit. 

Quorum  omnium  nihil  gravius  et  attentione  dignius,  quam  effectuum 
tempus,  nempe  num  simul,  an  alter  post  alterum  acciderint;  quare  eam  rem 
a  libris,  de  materia  medica  conscriptis,  alto  silentio  praetermissam  esse, 
magnopere  vituperandum  est,  quum  praesertim  iam  PFitheringius  (1.  1, 
pag.  184.)  haec:  »the  flow  of  urin<5  wiff  often  precede,  sometimes  accompany 

»freqnently  follow  the  siekness  at  the  distance  of  some  days,  and  not  unfre- 
»quently  be  checked  by  it’’  —  quod  expertum  per  multas  morborum  histo¬ 
rias,  ab  eo  narratas,  confirmatum  est;  de  qua  re  diligentissima  earum  histo¬ 
riarum  disquisitio  mihi  persuasit.  Quae  experientia  eo  minus  negligenda 
est,  quod  pars  effectum  Digitalis  diureticum  ab  affectione  ventriculi  et 
tractus  intestinorum  per  eam  effecta  derivare  voluerunt:  quorum  Da  rw  in  lus 
est,  cuius  explicationem  effectus  diuretici,  in  antecedente  vasorum  lympha¬ 
ticorum  motu  converso,  quae  conversio  ab  affectione  tractus  intestinorum 
pendere  dicitur,  et  in  vasorum  lymphaticorum  tractus  intestinorum  cum 
vasis  lymphaticis  vesicae  urinariae  connexu  versantem  ,  experientia  eo 
plane  refellere  videtur,  quod  urinae  fluxus  uberior  nausea  accedente  non 
raro  plane  restringitur  et  opprimitur  ;  licet  hoc  recte  ab  eo  observatum 
videatur,  resorptionem  auctam  effectum  principem ,  evacuationem  effectum 
Secundum  habendum  esse* 

C-  -  ....  ' .  ■  ,$  1 

1L  De  Digitalis  ad  morbos  sanandos  efficacia. 

Quum  in  morbis  tot  et  tam  gravibus  Digitalis  aut  commendata,  aut  certe 
usurpata  sit,  et  in  quoque  fere  vires  salutares  adhuc  in  certamen  vocentur; 
quum  porro  nonnulli  in  morbo  eodem,  ubi  alii  vim  eius  specificam  celebrant, 
eam  nihil  praestare  statuant:  ante  omnia  omnes  de  ea  re  narrationes  diligen¬ 
ter  examinandae  essent,  ut  denique  liqueret ,  quibusnam  in  morbis  Digitalis 
utilitas  experientia  vere  confirmata,  atque  in  quibus  verisimilis  facta  sit. 
Quod  ut  laciam  quum  per  brevitatem  temporis  heri  non  possit:  totam  mor¬ 
borum  copiam  innumeram  ,  in  quibus  hucusque  usus  eius  factus  est,  ea  uber¬ 
tate  ,  qua  eos  hucusque  colligere  potui,  enumerare  sufficiat.  Qui  morbi  sunt: 

i)  Morbi  febriles  et  inflammatorii  :  febris  maligna  ,  febris  flava ,  febris 
purperalis ,  febris  intermittens  ;  omnes  febres  infantum  ;  morbilli  et  scar¬ 
latina,  praecipue  cum  affectione  pulmonum  inflammatoria;  inflammatio  cere¬ 
bri,  Ophthalmiae  ,  carditis,  pleuritis ,  pneumonia  ,  angina  membranacea, 
catarrhus ,  tussis  catarrhalis  subinflammatoria ,  phthisis  pulmonum  tuber¬ 
culosa  ,  pituitosa  et  exulcerata;  arthritis  febrilis,  podagra ,  rheumatismus 
acutus ?  contusiones,  herniae  incarceratae ;  omnes  denique  inflammationes 


chronicae,  serosae,  pancreatis ,  membranarum  synovialium  et  pituitariarum, 
in  quibus  Harlesius  Digitalis  usum  commendat*). 


*)  Hoc  loco  mentione  digni  sunt  casus  quinque,  ab  Witheringii  narrati,  morbi,  quem 
anasarcam  puerperalem  appellat  (I.  1.  Case  8-  26.  31.  97  et  pag.  207.),  qui  omnes  per 
Digitalis  usum  et  in  tribus  prioribus  certe  ita,  ut  urinae  secretio  augeretur,  sanati  sunt. 
TVithcringius  eum  morbum  singulare  anasarcae  genus  esse  iudicat,  simul  autem  (v.  p.  19. 
atl  Case  g)  descriptionem  buius  morbi  a  Vfhitio  factam  respiciendam  iubet ,  cumque 
ita  delinit,  ut  sit:  tumor  extremitatum  inferiorum  semi  -  pellucidus  cum  doloribus  in 
utroque  inguine  coniunctus;  itaque  casuseius  morbi  fuisse  videntur,  quem  i^/itius  Phlegma- 
tiam  albam  dolentem  puerperarum,  Swelling  of  rhe  lower  extremirvs  ,  appellat.  TVhitius 
eius  morbi  essentiam  in  disruptis  vasis  lymphaticis,  in  extravasatione  lymphae  in  regione 
inguinali  et  eo  orta  vas«rum  absorbeniium  femoris  crurisque  obstructione,  dilatatione  et  intu¬ 
mescentia  quaerit ;  Trjius  in  inflammatione  et  intumescentia  glandularum  lymphaticarum 
in  inguine,  eoque  orta  vasorum  lymphaticorum  obstructione;  ^ilbersius  in  affectione 
quadam  nervorum  cruralium  morbosa,  sed  non  inflammatoria;  Hul/ius  in  affectione 
inflammatoria ,  qua  magna  seri  et  lymphae  coagulabilis  in  telam  cellulosam  effusio 
oriatur.  Hullius  aeque  affirmat,  phlegmatiam  albam  dolentem  puerperarum  nil  esse, 
nisi  speciem  phlegmatiae  dolentis  (v.  Kuhns  Journ.  1302.  Bd.  2.  pag.  248.),  Evansium 
ttPuzosium  eam  inter  graviditatem  ,  alium  in  femina,  neque  gravida,  neque  puerpera, 
post  laesionem  externam  natain  observasse;  denique  etiam  aegrotum,  a  TYhitio  et 
Eatonio  curatum,  symptomata  eadem  prae  se  tulisse,  neque  morbum  eum  in  sexu 
muliebri  solo  accidere.  In  tribus  Wiiheringii  aegrotis  (Case  26.  31.  97-)  morbus  post 
partum  ortus  est,-  in  alia  (Case  $■)  Post  laborem  difficilem,  in  casu  autem  postremo 
(pag.  20.7.)  in  viro,  postquam  equo  decussus  erat:  unde  Witlieringius  alias,  quam 

.v.  S 

puerperium,  causas  ei  hydropis  generi  subesse  concludit.  Qui  morbus  mihi  nimis 
incognitus  est,  nirnisque  pauca  de  eo  legi,  quam  ut  de  essentia  eius  iudicium  certum 
proferre  aut  possem,  aut  vellem.  Memini  autem,  Himlium  in  praelectionibus  casuum 
nonnullorum,  a  se  observatorum,  mentionem  fecisse,  ubi  femoris  sub  cute  inflammatio 
acciderat,  in  gangraenam  telae  cellulosae  tam  late  diffusam  abiens,  ut  ea  tela,  inci¬ 
sione  facta,  partibus  magnis  extraheretur;  posterius  Berolini  in  nosocomio  caritatis  occa¬ 
sio  mihi  data  est,  saepius  crurum  femorumque  tumorem  tensum,  dolentem,  sine  cutis 
inflammatione,  in  hominibus  sexus  virilis  observandi,  ubi  post  incisionem  sanguis,  sanies 

а)  Morbi  systematis  nervorum ;  inania  melancholia,  hemicrania,  con¬ 
vulsiones,  epilepsia,  tussis  convulsiva,  asthma  spasticum,  angina  pectoris, 
amaurosis. 

_  .  v  :  ^  ;  '\r  ,  •  :  ,  . 

3)  Morbi  cordis  vasorumque  sanguif erorum :  palpitatio  cordis  ,  dila¬ 
tatio  cordis ,  ossificationes  valvularum  omnesque  morbi  cordis  organici, 
aneurysmata,  haemorrhagiae  cuiusque  generis ,  menses  nimiae,  metrorrhagia, 
haemorrhoides  et  prae  ceteris  haemoptysis. 

4)  Hydrops  et  fere  omnes  eius  species:  hydrocephalus  acutus  et  chro¬ 
nicus,  anasarca,  ascites  diffusus,  hydrops  pericardii,  et,  ut  omnino  Digitali  vis 
quaedam  specifica  in  pulmones  agendi  tribuitur,  praesertim  hydrothorax  et 
anasarca  pulmonum.  In  diversis  hydropis  cystici  s.  saccati  speciebus  Digi¬ 
talis  salutarem  quendam  effectum  perraro  prodidit,  nec  maiorem,  quam 
cetera  remedia  diuretica  aut,  quae  vocantur,  antihydropica. 

% 

5)  Morbi  vasorum  lymphaticorum  glandularum  que:  scrophulae  omnes¬ 
que  huius  morbi  formae  diversae,  tumores  et  indurationes  sic  dictae  glan¬ 
dularum,  ophthalmia  scrophulosa  ,  tumores  et  abscessus,  qui  vocantur,  lym¬ 
phatici,  ulcera  scrophulosa  ,  obstructio  mesenterica  ,  struma  etc. 

~  l  ‘  "  .  '  '-j  _  ■  -  / 

б)  Morbi  instrumentorum  digestionis :  vomitus ,  obstructio  hepatis, 

icterus.  < 


lymphatica,  telaque  cellulosa  gangraenosa  evacuata  est.  Quern  morbum  a  se  saepissime 
observatum,  sed  non  accuratius  adbuc  descriptum  esse  Rustiu?  declarabat;  remedium 
optimuita  incisiones  putabat,  easque  neqxie  parvulas,  et  etiamsi  fluctuatio  nulla  animad¬ 
verteretur,  faciendas.  Num  forsitan  omnes  ii  casus  cum  phlegmatia  dolente  eiusdem 
generis  sunt?  Nonne  forsitan  essentia  eius  morbi  in  inflammatione  erysipelatosa  subcuta¬ 
nea  (cuius  pars  tantum  inflammatio  illa  glandularum  inguinalium}  posita  est,  eaque  nun« 
cum  aquosa,  nunc  sanguinolenta,  nunc  purulenta  exsudatione  coniuncta  ?  Magnopere  optan¬ 
dum  videtur,  a  viris,  qui  magna  in  ea  re  experientia  gaudeant,  accuratiora  nobis  tradi.  JVcst- 
bergius  (v.Huf.  Journ.  Bd.  44*  St. 2*  pag*  6.)  historiam  phlegmatiae  albae  dolentis  puerperalis 
narrat,  per  venarum  sectiones,  nitrum,  deinde  tinct.  Dig.  purp.  cum  tinct.  opii  sanatam 

'  '  .  '  -  .  \  '  "  ’  '■  '  V 

7)  Morbi  organorum  uropoeticorum  et  genitalium:  calculus  vesicae  et 
renalis,  dysuria,  stranguria,  ischuria ,  diabetes  mellitus,  gonorrhoea,  indu- 
ratio  prostatae;  denique  abortus,  ad  quem  avertendum  Carsonius ,  Burnsius 
aliique  Digitalem  maxime  commendant. 

8)  Morbi  cutis:  scabies,  herpes,  tinea  capitis  benigna,  achores,  pem- 
phygus  chronicus  etc. 

9)  Morbi  productionis ,  qui  ad  certorum  organorum  affectionem  referri 
non  possunt:  chlorosis ,  atrophia,  rhachitis,  fungus  genu,  abscessus  lum¬ 
baris,  scirrhus  verus  atque  carcinoma  et  occultum,  et  apertum. 

Praeterea  Ploucquetius  (in  Bibi.  med.  pract.)  etiam  Digitalis  in  hydropho¬ 
bia,  libi  ad  Percivalium ,  et  malo  ischiadico,  ubi  ad  TVitheringium  remittit, 
epplicatae  mentionem  facit.  Posterior  autem  per  Digitalem  non  nisi  anasar- 
cam  cruris  cum  malo  ischiadico  coniunctam  sanavit,  ischiam  autem  Cotun - 
nii  methodo,  quam  in  ea  occasione  vehementer  laudat,  per  vesicatoria  (1.  1. 
Case  137).  Percivalius  Digitali  in  hydrophobia  omnino  non  usus  esse  vide¬ 
tur,  certe  nihil  dicit,  nisi  effectus  eius  magnos  celeresque  ad  rem  lentandam 
ei  commendationi  esse  videri  (vid.  Samml,  a.  Abh.  Bd.  13.  St.  3.  pag.  485.). 
Etiam  in  asthmate  Miliari  applicata  esse  fertur  (vid.  Hinze  in  Hufel.  Journ. 
Bd.  41.  St.  2.  pag.  84  ),  sed  non  nisi  ubi  tussis  convulsiva  in  adultis  ad 
paroxysmos  asthmaticos,  periodice  redeuntes,  transierat,  qui  si  merito 
asthma  Miliari  nominarentur,  asthma  spasticum  omne  asthma  Miliari  fuerit. 

]Non  minus,  quam  vera  Digitalis  utilitas  in  morbis  plurimis  per  affirma¬ 
tiones  repugnantes  certamini  nondum  diremto  subiecta  esse  videtur,  magis¬ 
que  etiam  indicationes  et  contraindicationes  applicationis  eius  dubiae  sunt; 
de  qua  re  non  mihi  sumo,  ut  certius  aliquid  proferre  possim,  priusquam  facta 
omnia  accurate  examinaverim  et  comparaverim.  Liceat  solum  de  indicatio¬ 
nibus  eius  in  hydrope  aut  applicandae,  aut  non  applicandae,  a  VPithcringio 
propositis  ,  nonnulla  addere  ,  quarum  gravitas  temporibus  recentioribus 
iactata  est  (v.  Horns  Archiv  1817.  H.  5.  pag.  263.)  et  a  multis  confirmatur, 
cum  alii  sententiam  plane  contrariam  proponere  et  defendere  velint* 

JVitheringius  (l.I.  pag.lg^.)  semet  ipsum  ait  bene  distinguere  posse,  num 
aegroto  alicui  Digitalis  salutaris  futura  sit,  nec  ne;  sed  addit:  »1  wish  to 
»enable  others  to  do  the  same,  but  I  feel  myself  hardly  equal  to  the  under- 
»laking.  The  following  hints,  howewer,  aiding  a  degree  of  experience  in 
»others,  may  lead  them  to  accomplish,  what  I  yet  can  describe  butimper- 
»fectly.”  Unde  perspicue  intelligitur,  TVitheringio  non  in  mentem  venisse, 
quod  Rasorius  (vid.  Huf.  J.  Bd.  42.  St.  2 .  pag.  39.)  affirmat,  illas  »hints  etc.” 
ita  proponere,  quasi  ea  certe  investigata  essent  et  ubique  valerent.  Intelli¬ 
gitur,  ipsum  sensisse,  indicantium  aut  contraindicantium  a  solo  statu  sthe- 
nico  aut  asthenico  derivationem  non  sufficere,  quum,  quod  in  medicis  ex- 
perientissimis  saepe  accidit,  in  aegrotis  singulis,  an  Digitalis  profutura  sit, 
nec  ne,  certe  providere  possit,  simul  autem,  quali  constitutione  aegri  esse 
debeant,  verbis  se  definire  non  posse  addat.  Quod  omnes  ii  parum  animad¬ 
vertisse  videntur,  qui  FVitheringii  indicationes  aut  in  auxilium  vocant, 
aut  negant. 

JVitheringius  porro  addit:  »It  seldom  succeeds  in  men  of  great natura! 
»strength,  of  tense  fibre,  of  warmskin,  of  florid  complexion,  or  in  those 
»with  a  tight  and  cordy  pulse.  If  the  belly  in  ascites  be  tense,  hard  and 
»circumscribed  ,  or  the  limbs  in  anasarca  solid  and  resisting,  we  have  but 
»little  to  hope. —  On  the  contrary ,  ifthe  pulse  befeeble  or  intermitting,  the 
»countenance  pale,  the  lips  Ii  vici ,  the  skin  cold,  the  swollen  belly  soft  and 
»fluctuating ,  or  the  anasarcous  limbs  readily  pitting  under  the  pressure  of 
»the  iinger,  we  may  expect  the  diuretic  effects  to  follow  in  a  kindly  man¬ 
der.”  ■ —  JVUheringium Digitalem  excitans  habere,  eo  sensu,  quo  Rasorius 
(1.1.  pag.  39.)  id  affirmat,  falsum  est,  neque  magis  dicit,  quod  contenditur 
(v.  Horns  Archivi.  L),  eam  non  valde  salutarem  esse  in  hydropicis  iis,  qui 
simul  status  synochici  sint,  ubi  statum  inflammatorium  suspicari  liceat;  sed 
tales  assertiones,  quod  homines,  ex  suis  theoriis  prodeuntes,  in  operibus 
eius  eas  se  invenire  existimabant,  ei  suppositae  sunt.  JVitheringii  enim 
verba  expressa  sunt:  »Independent  of  the  degree  of  disease,  or  of  the 
»strength  or  age  of  the  patient ,  I  have  had  occasion  to  remark,  that  there 
i>are  certain  comtitutions  fayourable,  and  othprs  infavourable  to  thesucceas 

»of  the  Digitalis.”  Quum  igitur  hoc  loco  TVitheringius  primum  dicat,  ea 
a  robore  non  pendere ,  statim  autem  deinde  robur  natura  magnum  (»a  great 
»natural  strength”  )  in  contraindicantibus  ponat,  igiturque  sibi  ipsi  repugnet: 
cum  eam  se  constitutionem  non  accurate  definire  posse  ostendit,  tum  Digi¬ 
talis  se  effectum  non  a  sola  parte  una,  secundum  statum  synochicum,  sthe- 
nicum,  aut  asthenicum  et  secundum  vim  debilitantem  aut  roborantem  s.  exci¬ 
tantem  spectare  declarat.  Mox  etiam  addit  (pag.  T91.):  »when  dropsy  is 
»attended  by  palsy,  unsound  viscera,  great  debility  e tc. ,  neither  the  Digi- 
wtalis ,  nor  any  other  diuretic  can  do  more,  than  obtain  a  truce  to  the 
»urgency  of  symptoms  etc.” 

Qui  affirmationes,  regulas,  indicationes  e  scriptore  aliquo  propositas 
examinare  velit,  eum  primum,  quid  is  dicere  voluerit,  cogitare  oportet;  sin 
assertiones  ex  observationibus  cum  lectore  communicatis  prodeunt,  prius 
disquirendum  est,  an  cum  iis  observationibus  vere  consentiant,  quam  facta 
vere  observata  esse  credas.  TVitheringius  in  Digitalem  ab  ea  tantum  parte 
inquirit,  quatenus  effectum  diureticum  habet;  enunciationes ,  supra  laudatae, 
ipsius  sententia  nihilaliud  docent,  nisi  quandoita,  quandononita  agat.  Jn  eam 
remsolam  indicationes  proposuit;  quodsi  igitur  de  effectibus  Digitalis  in  inflam¬ 
mationibus,  in  phthisicis,  in  morbis  cordis  sermo,  de  indical ionibus  non 
semper  TVitheringius  auctor  et  testis  laudari  potest;  magnopere  enim  differt, 
utrum  quis  remedii  effectum  ita  observaverit,  ut  diureticum  in  hydrope,  an 
ita,  ut  effectum  excitantem  aut  infirmantem  in  inflammationibus  spectaret. 
De  vi  autem  Digitalis  per  se  et  ubique  excitante  aut  sedante,  inlirmante  aut 
roborante  TVitheringius  nunquam  loquitur;  statum  inflammatorium  nun¬ 
quam  contraindicantem  laudat,  sed  etiam  ipse  (pag.  205)  hydropem  phthisi 
pulmonali  coniunctum  saepe  per  Digitalem  sanari  posse  affirmat  (cf.  Case  30, 
56,  118?  148)7  vel  inter  febrem  puerperalem  anasarcam  per  Digitalem  fuga¬ 
vit  (Case  116),  atque  quod  in  hydrocephalo  acuto  post  stadium  febrile  demum 

t 

eam  applicari  vult  (v.  Case  69  et  pag.  200),  id  unice  ex  effectu  salutari  Digi¬ 
talis  in  statu  febrili  tum  temporis  nondum  noto  ortum  est,  unde  non  nisi 
postfactam  aquae  effusionem  aliquid  opis  ab  eo  remedio  sperari  posse  arbi¬ 
tratus  est.  Etiam  in  maniacis  (v.  pag.  401)  tum  solum  Digitalem  aliquid 

efficere  putat,  si  effusio  talis  causa  subsit,  TVitheringim  ipse  (Case  24)  in 
mania  furibunda  sine  cunctatione  et  successu  optimo  ea  usus  est,  quamquam 
in  morbo  tali  sane  excitare  aut  roborare  noluit:. 

Itaque  Wilheringii  indicationes  tantum  in  hydrope  chronico,  non  febrili, 
Valent,  neque  nisi  quod  ad  effectum  diureticum  Digitalis  attinet.  Ex  ipsis¬ 
simis  eius  verbis  perspicuum  est,  eum  ne  ea  quidem  ratione  indicationes 
contraindicationesque  certe  definiisse,  sed  tantum,  quam  bene  heri  poterat* 
significasse,  neque  tanquam  ubique  et  nulia  exceptione  valentes  proponere 
voluisse.  Quam  ob  rem  FF‘itheringius  laude  permagna  dignus  est,  quod  nihil 
definite  affirmat,  de  quibus  definita  nescit;  cuius  licet  observationes  Raso* 
rius  magnopere  contemni  velit,  ob  eam  tamen  rem  Piasorio  ipsi  longe  supe** 
rior  esse  videtur.  Sed  dolendum  est,  piurimas  illas  morborum  historias, 
a  fVicheringio  narratas,  maxima  ex  parte  tanta  imperfectione  proponi,  ut 
saepissime,  quod  tamen  FF^itheringii  investigatio  solum  fere  spectat,  utrum 
Digitalis  urinae  secretionem  auxerit,  necne,  non  enarretur,  ut  porro  enar* 
rationibus  iis,  ubi  Digitalis  nihil  efficiebat,  cur  nihil  effeceritsaepe  vix  divi¬ 
nari  queat ;  ut  brevissima  symptomatum  descriptio  imaginem  morbi  per¬ 
spicuam  rarissime  praebeat,  ut  denique  aegroti  constitutio,  pulsus  conditio, 
librarum  tumorisque  aut  tensitas  aut  laxitas  tantum  aliquoties  definitae  sint ; 
unde  ex  omnibus  iis  morborum  historiis,  indieatiotiesne  recte,  an  minus 
recte  animadversae  sint  ,  saepe  non  constat. 

Itaque  verisimile  videtur,  FFitheringium  de  aegris  omnibus  diarium 
accuratum  conficere  non  potuisse,  atque  illas  indicationes  et  contraindicatio- 
nes  e  ratione  iudicii  sui,  experientia  multifaria  parati,  proponere  tentasse. 
Digitalem  in  variis  hydropis  generibus,  cum  debilitate  universali  et  statu 
asthenico  coniunctis,  diuresin  adiuvasse  hydropemque  sanasse  per  multas, 
quas  FFitheringius  nobiscum  communicavit,  morborum  historias  certe  con¬ 
firmatum  est,  (cf.  Case  3,  4,  28?  3°>  47?  62,  63,  gl,  106, 109, 120,  129,  131.,  132, 138, 
142,  multasque  alias),  quod,  simulae  virum  bonum  eum  putes,  res  certa 
habenda  est,  quae  eo  non  infringi  possit,  quod  saepe  in  statu  asthenico 
Digitalis  nihil  effecerit  (v.  Case  53 ,  60 ,  §<5, 147  ete.).  Constitutionem  autem 

robustam,  pulsum  durum  eifis  non  adhibendae  signa  esse,  historiis  propo¬ 
sitis  non  probatur  et  mera  TKitheringH  opinio  habenda  est.  Uno  loco 
(Case  54)  vir  robustus  et  ceterum  non  infirmus  (»a  stropg  man^  in  other 
respects  non  unhealthful” ),  qui  hydrothorace  et  anasarca  crurum  laborabat, 
per  Digitalem  urinaeque  secretionem  auctam  perfectissime  sanatus  est. 
Secundum  alium  locum  (Case  55)  in  homine  robustissimo  ,  cuius  pulsus 
tardus  et  debilis  erat  (»a  very  strong  man  witli  a  pulse  slender  and  feeble”) 
Digitalis  sine  effectu  fuit,  ubi  Witheringius  addit,  invitum  se  hic  eam  prae¬ 
scripsisse,  quia,  rationibus  deinde  afferendis  motus,  successum  felicem  non 
exspeetasset :  ratio  autem  alia  praeter  constitutionem  robustam  in  ea  re  non 
invenitur.  Deinde  rursus  habemus  hominem  robustum  (  »  a  strong  man,” 
Case  71),  asthmate  et  anasarca  crurum  laborantem,  eundemque  per  infusum 
D  igit alis  post  magnam  urinae  effluxionem  perferte  sanatum.  Contra  in 
homine  alio  robusto  (Case  77  »a  man  of  strong  libre  and  the  remains  of  a 
flortd  complexion” ),  qui  ascite  et  anasarca  crurum  laborabat  .  Digitalis  non 
diuretice  egit,  sed  tantum  pulsum  retardavit  (»lowered  the  pulse”).  Porro 
in  muliere  (Case  »a  Iusty  woman  of  a  florid  complexion ’  ),  quae  ana- 
sarcam  crurum  ascitemque  patiebatur,  c  uius  venter  crassior  crassiorque,  respi- 
ratiobrevis,  pulsus  debilis  (»feeble”)  evaserat,  Digitalis  sine  successu  omni 
applicata  est.  —  De  homine  alio  tractatur  Case  117:  »a  strong  man  of  a  florid 
» complexion,  in  consequence  of  internperance  became  dropsical  ,  with 
»symptons  of  diseased  viscera,  great  dyspnoea,  and  total  loss  of  appetite. — 
»1  was  averse  to  the  use  of  Digitalis  in  this  case,  judging  from  what  I  had 
»seen  in  similar  instances  of  tense  fibre,  that  it  would  not  act  as  a  diureric.” 
Diii  igitur  per  remedia  alia  frustra  curatus  est,  idque  tum  adhuc ,  quum 
■vires  iam  valde  fractae  essent  (»his  strength  being  much  broken  down”), 
postremo  FKitheringius  non  potuit,  quin  Digitalis  usum  permitteret,  sed 
urina  nofn  aucta  est,  remedioque  continuato  pulsus  rarior  factus  aegerque 
haud  dubie  ab  effectu  Digitalis  sedante  oppressus  est,  nec  vomitus,  nec 
diarrhoea  accidit.  INum  minimam  tantum  verisimilitudinem  habet,  ob  robu - 
stam  constitutionem  Digitalem  hic  nihil  egisse,  quum  ab  initio  appetitus 
nullus  adesset,  vires  iam  dudum  fractae  essent,  intestinorumque  vitia 
accederent  ? 

Atque  hi  sunt  omnes  morbi,  in  quibus  narrandis  JJ^itheringius  aegri 
constitutionem  descripsit,  qui  si  cum  verbis  ipsius  supra  laudatis  comparen¬ 
tur,  inde,  ut  mihi  quidem  videtur,  satis  apparet,  constitutionem  robustam, 
fibram  tensam,  pulsum  durum  plenumque  Digitalis  in  hydrope  non  adhiben¬ 
dae  signa  esse ,  effectumque  eius  diureticum  impedire,  Witheringii  expe-  x 
rientia  minime  confirmari.  In  morbis  autem  aliis  tali  statu  eius  usum  aman* 
dari,  Witheringius  ipse  fiusquam  contendit. 

Quod  ad  alteram  contraindieationem  attinet,  ex  conditione  tumoris, 
duritie,  tensione,  circumscriptione  eius  desumtam,  ea  secundum  morborum 
historias  non  nisi  in  hydrope  cystico,  saccato  abdominis  (v.  Gasedl,  I2i), 
praecipueque  in  hydrope  ovarii  (Case  12,  13,  17,  110, 130, 155)  valere  videtur. 
Secundum  unam  quidem  historiam  (Case  53)  in  ascite  »and  very  large  hard 
legs”  Digitalis  nihil  effecit;  contra  autem  in  alia  (Case  109)  ubi  per  anasar- 
cam  tumoremque  femora  summopere  tensa  erant  (»extremely  tense’*),  urinam 
celerrime  auxit,  tensionem  doloremque  sustulit.  In  reliquis  duritiem  tensio» 
nemque  in  anasarca  non  expositam  invenio.  Secundum  alium  locum  (Case  141) 
nihil  effecit  in  ascite,  ubi  venter  non  crassissimus  erat,  sed  insolito  tensus 
(»incommonly  tense**),  ubi  autem,  ut  ipsius  verba  apponam,  aderant:  »evi- 
dent  marks  of  diseased  viscera**. —  Quae  contraindicatio,  priusquam  confir¬ 
mata  haberi  possit,  examine  certe  uberiore  indiget.  Witheringius  anasarcam 
viscerum  abdominis,  a  se  observatam,  maxime  spectare  videtur,  ubi  post 
mortem  tumefacta  et  pallida  ,  sine  aqua  in  cavitate  abdominis  effusa  invenie¬ 
bantur,  qualem  morbum  insanabilem  esse  judicat,  si  contra  cavitas  abdomi¬ 
nis  aqua  impleta  sit,  per  diuretica  eam  amoveri  posse  existimat  (pag.  193), 
Attingit  etiam  opinionem  (pag.  194),  anne  in  anasarca  extremitatum  status 
similis  accidat,  ubi  non  in  telam  cellulosam  effusio,  sed  anasarca  solidorum 
exsistat,  aut  forsitan  humoris  effusi  spissitudo  et  deficiens  cellarum  communi¬ 
catio  curationem  ibi  difficilem  reddat,  ubi  magna  tumoris  durities  conspicia- 
tur,  cutis  autem  ad  pelluciditatem  inclinatio  absit,  mutata  corporis  positione  ex¬ 
tensio  parum  mutetur ;  quibus  in  rebus  per  diuretica  sanationemfieri  non  posse. 
Hic  igitur  demum  explicatur,  quid  per  tensionem  tumoris  in  anasarca  intelii- 
gatur,  quae  anasarcae  musculorum  insanabilis,  neque  non  anasarcae  visce- 

rum  abdominis  insanabilis  significatio  attentione  digna  esse  videtur,  cum 
hydropis  aut  sanabilitas,  aut  insanabilitas  maxima  haud  dubie  ex  parte  inde 
pendeat,  an  vitia  instrumentorum  corporis  organica  subsint,  necne,  eaque 
sanabilia  aut  insanabilia  sint.  In  morbis  chronicis  omnibus  prognosticen 
vitiorum  organicorum  ex  praesentia  aut  absentia  eorumqne  sanabilitate  ple¬ 
rumque  pendere ,  diagnosticen ,  ut  ea  agnoscat,  maxime  studere  debere:  id 
sententiarum  verarum,  quas  Hornii  institutioni  clinicae  debeo,  primum 
facile  locum  obtinet,  quo  eum  experientia  multiplex,  observatio  accurata, 
magna  que  sectionum  copia  perduxit.  Forsitan  virium  status  ad  applicationem 
Digitalis  in  hydrope  faciendam ,  si  modo  recte  fiat,  nec  indicationem  nec 
contraindicationem  praebet,  quod  tamen  certum  affirmare  a  me  longe  absit. 

Qui  primus  PFitheringii  experta  impugnare,  utilitaternque  Digitalis  in 
hydrope  negare  voluit,  Lettsomius  erat  (v.  Mem.  of  the  Med.  Soc.  of  Lond. 
Vol.  II.  178S  pag.  16),  cuius  sententiae  quam  parum  probatae  sint,  et  quam 
parum  historiae  morborum  ab  eo  narratae,  praecipue  cum  observationibus 
TJ^itheringii  collatae,  Digitalem  in  hydrope  inutilem  esse  demonstrare 
Valeant*  Mosmannius  (An  Essay  on  Scrophula  etc.  pag,  93-107),  ita,  ut 
omnibus  persuadeat,  probasse  mihi  videtur,  quamquam  Rushius  eius  de 
Digitalis  in  hydrope  effectu  noxio  experta  in  auxilium  theoriae  suae  vocat. 
(A.  Abh.  fur  pr.  Aerzte  Bd.  17.  St.  1.  pag.  154). 

D  einde  B en].  Rushius  (Med.  Tnq.  and  Obs.  Vol.  II.  Phil.  1793.  pag.i6r. 
Samml.  a.  A.  f.  pr.  A.  Bd.  17.  St.i,  pag.  153.156)  contra  JVilheyhngium  exsistens 
sibi  persuasum  esse  declarabat,  Digitalem  in  hydrope  tonico  non  solum 
inutilem,  sed  etiam  noxiam  esse  oportere,  atque  unice  agere  vi  sedante 
(»sedative  quality’  )  diminuta  actione  arteriarum;  ad  quam  sententiam  eo 
primum  se  perductum  esse  ait,  quod  Darwmius  Digitalem  sine  aquae  evacua¬ 
tione  directa  hydropem  sanantem  vidit,  eamque  tum  solum  prodesse  obser¬ 
vavit,  ubi  antea  corpus  inlirmasset.  In  illo  autem,  ad  quem  Rushius  remit¬ 
tit,  Dartvinii  libro  (An  aecount  of  the  retrograde  motions  etc.  vici,  versionem 
in  a.  Abh.  f.  pr.  A.  Bd.  6.  St.  2.  pag.  303  sq.,  et  easdem  morborum  historias  ab 
Harringconio  communicatas,  in  Kuhns  Journ,  1801.  pag.  419  $q.)  prorsus  nihil 

reperio,  quod  cum  Rushii  affirmatione  consentiat,  Ubi  noveni  morborum 
historiae  narrantur:  hydropici  quinque  (hiator,  i,  2,3,  4,  9.)  per  Digitalem 
sanati  sunt,  sed  in  quoque  verbis  expressis  urinae  secretionem  uberiorem 
effectam  esse  asseritur;  simuique  in  omnibus  nausea  aut  vomitus,  partirn 
etiam  purgatio  accidit;  in  tribus  (hist,  5,7,  8)  nec  sanatio,  nec  urinae 
fluxus  uberior  effici  potuit,  sed  tantum  nausea,  vomitus,  diarrhoea  et  debi¬ 
litas;  in  una  denique  (hist.  6)  Digitalis  non  data  est,  sed  sanatio  Opio 
effecta.  Attentione  dignum,  quod  in  illis  ,  feliciter  sanatis,  urina  iam  antea 
copia  naturali  secernebatur.  Alio  quidem  loco  (vid,  Arzneik.  Abh.vonLond* 
Bd.  3.  pag,  195)  a  Darwinio  affirmatum  inveni,  per  Digitalem  in  hydrope 
aquam  saepe  amoveri  sine  ulla,  quae  sensu  percipi  posset,  excretione  aucta; 
sed  et  eo  loco  unam  tantum  morbi  historiam  narrat,  ubi  id  acciderit  (p.202), 
atque  si  quis  experta  quaedam  profert  experientia  probanda,  de  eorum  veri¬ 
tate  dubitare  licet,  donec  ipsis  morborum  historiis  enarratis  confirmata  repe- 
riantur.  De  infirmatione  autem  ,  Digitalis  effectum  salutarem  antecedente, 
nusquam  sermo,  nisi  forsitan  Rushius  nauseam  excitatam  vomitumque  effectus 
Digitalis  debilitantes  haberi ,  iisque  vim  eius  debilitantem  demonstrari  velit. 
Rushius  porro  (LI.  p.155)  Digitalem,  ubi  ea  usus  esset,  plerumque  nihil  egisse 
contendit,  attamen  aegrorum  tantum  trium  mentionem  facit,  in  quibus  aquae 
evacuationem  efficiebat,  hydrops  autem  redibat;  sanationem  perfectam  in 
uno  tantum  ab  ea  effectam  esse  narrat,  qui  constitutionem  robustam,  pul¬ 
sumque  plethoricum  habuisset.  Quae  res  hVitheringii  contraindicationem 
sane  impugnat;  sed  Digitalem  in  hydrope  atonico  nocere  ex  theoria  sola  col¬ 
lectum  est,  quae  ex  confusione  vocum  vis  et  actio  orta  videtur,  qua Rushius 
vim  s.  energiam  diminutam  et  actionem,  diminutam  easdem  esse  eodemque 
modo  arteriarum  infirmationem  significare  putet. 

Ex  eadem  notionum  confusione  similis  Measii  affirmatio  orta  (Med. 
Repository.  Vol.il.  1.  vid.  Kiihns  Journ.  igoo.  pag.  53),  qui  sibi  repugnare 
censet,  quod  Witheringius  Digitalem  in  mania  febrili  et  haemoptysi  cum 
pulsu  saliente  coniuncta,  simuique  in  hydropicis,  pulsu  debili  praeditis,  com¬ 
mendat;  atque  pulsus  frequentiam  diminutam  energiam  arteriarum  dimi¬ 
nutam  esse  existimat.  Neque  quidem  verum  est,  TVitheringium  illud 

dixisse;  in  haemoptysi,  quantum  scio,  Digitalem  non  commendavit,  et  in 
inania  (1.1.  pag.  201)  tantum  ibi,  ubi  causa  erat,  cur  aquarum  collectio  in 
cavitate  cranii  exspectaretur. 

Quod  Ha?'lesius  (yid.  Huf.  J.  Bd/43.  St.  r.  pag.  15)  Digitalem  maxime  in 
hydrothorace  tali  applicat,  ubi  affectio  pulmonum  catarrhalis  et  inflamma¬ 
toria  antecesserit,  ubi  constitutio  satis  valida,  neque  cachectica,  ubi  pulsus 
incitatus,  celerior,  duriusculus  adsit,  aliaque  diathesis  subinflammatoriae 
adhuc  exstantis  signa  conspiciantur :  inde  prodiit,  quod  ex  observationibus 
ipsius  Digitalis  actionem  auctam,  statum  incitatum,  praecipue  arteriarum, 
diminuit,  qui  saepissime  cum  infirmitate  constitutionis  et  virium  defectu 
coniunctus  est.  Etiam  Harlesius  ea  re,  quod  notiones  vocum  actio  et  vis  s. 
energia  adeo  non  distinguit,  ut  incitationem,  actionem,  irritabilitatem  et 
energiam  auctam  easdem  esse  putet,  eo  adductus  esse  videtur,  ut  Digitali 
yim  cordis  arteriarumque  energiam  diminuentem  tnbuat. 

Modus  denique,  quo  Rasorius  (I.  1.  pag.  59)  ab  Witheringio  experta 
infringere  studet,  talis  est,  ut  eum  partem  unam  solam  spectasse,  licenter 
et  magna  ex  parte  ridicule  fere  disputasse  nullo  modo  negari  possit.  Si  me¬ 
dicus,  inquit,  aliquanto  supra  solitam  remedii  portionem  transgressus  est, 
neque  effectus  salubres  vidit,  id  remedium,  tanquam  non  efficax,  seponere 
solet,  quamquam  forsitan  efficacia  plenissima  apparuisset,  si  aut  portiones 
maiores  dedisset,  aut  venarum  sectiones  adiecisset.  Ex  tam  imperfectis  ob¬ 
servationibus ,  quod  aegri  forte  specie  robusti  viderentur,  si  Rasorio  credas, 
Witheringius ,  Digitalem  constitutioni  robustae  non  aptam  esse,  collegit. 
3Num  forsitan  Rasorius  modo  simili  Opii  vim  stimulantem  probabit,  et  con¬ 
tendet ,  si  quis  usque  ad  aegrum  sopiendum  progressus  sit,  ei  portiones 
maiores  etiam  praescribendas  esse,  ut  efficacia  stimulans  plena  animadver¬ 
tatur?  —  Si  autem  TVitheringium  diligenter  legisset,  eum  Digitalem  por¬ 
tione  sensim  sensimque  maiore,  donec  aut  diuresis  aucta  ,  aut  nausea  vomi¬ 
tusque,  aut  magna  pulsus  retardatio  acciderit,  dedisse  inventurus  fuisset; 
quo  modo  nihilominus  Rasorius  eum'  doses  maiores  dare,  yenasque  secare 

oportuisse  contendere  possit,  difficile  intellectu  est.  — 

Hoc  loco  denuo  repeto,  JV itheringiufn ,  uti  mihi  persuasum  est,  male 
intelligere,  quicunque  eum  Digitalem  modo  generali  excitans  aut  roborans 
haberi,  aut  constitutionem  robustam ,  statum  synochicum  applicationi  eius 
repugnantem  definire  voluisse  arbitretur.  Cui  opinioni  ipsius  verba ,  antea 
laudata,  morborumque  historiae  obstant,  et  quum  ipse  a  robore  abscedere 
velit,  quum  ipse  Digitalem  in  magna  debilitate  non  applicandam  esse,  aut 
certe  inutilem  fore  censeat,  ipse  fibram  tensam,  nulla  virium  ratione  habita, 
contraindicantem  iudicet :  ea  constitutio  mihi  intelligenda  videtur,  quam  in¬ 
terdum  constitutionem  siccam,  torpidam,  melancholicam,  atrahilarem  appel¬ 
lamus,  quae  et  cum  energia,  et  cum  infirmitate  magna  coniuncta  esse,  etiam- 
que  viribus  modo  extremo  collapsis  manere  potest.  JNescio,  an  satis  per¬ 
spicue  locutus  sim,  eamque,  quae  Witheringio  ante  oculos  fuisse  videtur, 
constitutionem  accuratius  definierim;  attamen  ex  iis,  quae  significavit,  eam 
me  agniturum  confido;  describendi  difficultatem  et  ipse  sentio.  Constitutio 
quamvis  robustissima  (quae  tamen  in  hydrope  raro  invenietur)  Digitalis  usui 
forsitan  non  magis,  quam  debilitatis  status  repugnabit.  Quodsi  pulsus  con¬ 
ditio  in  contraindicantibus  esse  potest,  non  pulsus  plenus,  validus,  sed 
durus,  tensus,  qui  in  personis  quoque  infirmioribus  inyeniri  potest,  a 
W itheringio  intellectus  erit. 

III,  Theoria  efficaciae  Digitalis, 

Quum  nec  ad  theorias,  hucusque  propositas,  accuratae  crisi  subiicien- 
das,  neque  ad  praestantioris  propositionem  tempus  nunc  mihi  sufficiat:  in  eo 
subsistam,  ut  rursus?  maxime  eo  attentionem  commoveam,  ut  intelligatur, 
per  theorias  omnes,  quae  Digitalis  vim  efficaciamque  excitantem  aut  sedan¬ 
tem  solas  investigare  conatae  sint,  nihil  explicari,  neque  rationem  efficaciae, 
neque  conditiones  eius  illustrari;  atque  omnem  de  vi  Digitalis  excitante  aut 
sedante,  incitante  aut  deprimente,  roborante  aut  debilitante  litem  in  mera 
de  vocibus  contentione  positam  esse.  Et  quemadmodum  antea  singulorum 
Digitalis  effectuum  explicationem,  conditionum  que  eo  facientium  cognitio¬ 
nem  non  nisi  ex  diligentissima  omnium  vere  expertorum  investigatione  et 
comparatione  prodire  posse  contendi:  ita  effectus  universi,  generalisque 
Digitalis  efficaciae  theoriam  non  nisi  ita  inveniri  posse,  ut  ex  simili  effectuum 

omnium  singulorum  peculiariumque  examine  et  comparatione  tandem  demum 
summa  atque  finis  exsistat  —  nunc  contendo  atque  affirmo. 

Inquirendum  foret,  nutn  Digitalis  in  ventriculo  intestinisque  nervorum 
per  affectionem  statim  aget,  omnesque  effectus  inde  pendeant,  an  ii  effectus 
partim  ita  demum  oriantur,  ut  partes  quaedam  earum,  ex  quibus  composita 
est,  in  humores  recipiantur  et  organorum  in  compositionem  transeant.  Quod 
posterius  verisimilius  videtur,  quum  observationes  plurimae  Digitalis  effectus 
plerumque  tum  primum  conspici  doceant,  quum  usus  eius  aliquamdiu  conti¬ 
nuatus  sit,  saepissime 'certe  post  horas  demum  12  usque  ad  24;  idemque 
et  miro  narcoticorum  aliorum,  praecipue  Laurocerasi ,  omniumque  medica¬ 
minum,  quae  acidum  hydrothianicum  continent,  et  ipsis  W ienholdii  expe¬ 
rimentis  in  animalibus  factis,  neque  non  longa  effectuum  duratione  verisimi¬ 
litudinem  maiorem  nancisci  videatur.  Porro  medicaminum  aliorum  effectus 
Digitalis  cum  effectibus  comparandi  fuerint,  praecipue  eorum,  a  quibus, 
quemadmodum  a  Digitali,  pulsus  retardatio,  sensorii  oculorumque  affectio, 
pupillae  dilatatio  et  immobilitas ,  intestinorum  affectiones,  salivatio,  diure- 
sis  aucta  effectae  conspiciuntur,  atque,  quae  eorum  remediorum  effectibus 
diversitas  insit,  investigandum.  Maxime  Digitalis,  Opii,  Hyoscyami  et 
Laurocerasi,  quae  in  nonnullis  modo  simillimo,  in  nonnullis  diversissimo 
«agere  constat,  accurata  ad  effectus  comparatio  summi  mihi  momenti 
esse  videtur. 

Pulsus  retardationem  In  remediis  plurimis  observaverunt  V.  c.  in  plurimis 
narcoticorum  et  nonnullis  acribus,  in  Opio,  Beliadonna,  Hyoscyamo,  Cicuta, 
Strammonio,  Lauroceraso  ,  Rhododendro  chrysantho,  Chelidonio  maiore, 
Iielleboro  nigro,  fol.  Taxi  etc.,  porro  in  omnibus  emeticis  et  nauseosis, 
praecipue  Ipecacuanha;  in  multis  remediis  metallicis,  floribus  Zinci,  Magist. 
Bismuthi,  Lap.  infernali,  Cupro  ammoniacali,  saccharo  Saturni  etc,,  prae¬ 
terea  in  INitro,  Camphora,  vino  campanensi,  balneis  tepidis  et  frigidis,  fri¬ 
gore,  gas  azotico,  ligatura  membrorum,  porro  in  maniacis  rotatione  ope 
machinae  etc.  In  quibus  omnibus,  quantum  fieri  possit,  investigandum 
esset,  quibus  rebus  interne  et  externe  accedentibus  eam  retardationem 

efficerent,  ut  ita  denique  conditiones  causaeque  effectus  pernoscerentur. 
Quaeritur,  anne  aliqua  remedia  alia  modo  simili  constanter  pulsum  retardare 
conspicerentur,  si  ea  attentione,  quae  Digitali  data  est,  observarentur • 
quod  maxime  forsitan  in  Opio  et  sacch.  Saturni  accideret.  Etiam  mentiono 
dignum,  quod  iam  Witheringius  Digitalis  et  Squillae  in  effectibus  contra- 
rietatem  quandam  animadvertisse  videtur,  qui  hanc  illius  usui  praeparationem 
optimam  esse  arbitratur,  atque  post  venarum  sectionem  nihil  Squilla  magis 
tonum  diminuere  censet.  IS eque  negligendurn  est,  remedio  utrique  affectio-» 
nem  singularem,  cum  organorum  uropoeticorum,  tum  pulmonum  tribui, 
utrumque  tam  vehementer  inrestina  afficere,  tam  facile  nauseam,  vomitum, 
diarrhoeas  excitare,  eosdemque  tamen  effectus  modo  tam  diverso  accidere 
yideri.  Digitalis  et  Nicotianae  curn  Squilla  et  Senega  comparatio  ad  theo¬ 
riam  efficaciae  constituendam  plurimum  facile  conferret. 

Virium  Digitalis  in  ftydrope ,  phthisi  *)  etc.  salutarium  causam  Fer* 
riarius ,  IFarrenius ,  Darwinius ,  Fowlerus ,  Beddoesius  aliique  merito  ex 
resorptione  aucta,  coniuncta  cum  pulsus  retardatione  et  excretione  eodem 
tempore  aucta  aut  nutritione  diminuta  derivant;  atque  ita  effectuum  saluta¬ 
rium  conditiones  utsemper  proponeremur  et  investigarentur  optandum  foret. 
Quod  si  fieret,  ad  meliora  perveniremus,  quam  omni  de  vi  roborant*»,  exci¬ 
tante,  aut  debilitante ,  deprimente  ligitatione  lucri  paratur,  quae  litigatio 
magis  minusve  Brownii  disciplinae  originem  debere  videtur,  iNam  in  ea 
methodo  ac  in  illa  disciplina  ab  eo,  quod  gravissimum  est,  ab  organis,  quae 
afficiantur,  et  modo,  quomodo  afficiantur,  maxima  ex  parte  absceditur ;  certe 
id,  quod  primarium  est,  tanquam  minoris  esset,  tractatur. 

Quam  difficultatem  autem  comprehendendi  virorum  illorum  nonnulli  v.  c, 
Ferriarius  (Essay  pag  13)  inveniunt,  quo  modo  Digitalis  pulsum  retardare 

*)  Quum  Ferriarius  ([An  Essay  etc.  pag.  34)  dicat  :  «Many  of  the  cases,  to  which  I  refer 
«are  of  that  genus,  to  which  the  German  practitioners  give  the  title  of  Phthisis  Mu- 
»cosa'*  ——  medicos  Anglicos  Phthisin  pulmonum  exulceratam  et  pituitosam  non  satis 
distinguere  solere  verisimile  videtur  ,  quod  in  viribus  Digitalis  ad  Phthisin  sanandam 
salutaribus  recte  aestimandis  maximi  forsitan  momenti  foret. 

simuigue  urinae  secretionem  augere  possit,  non  prorsus  intelligo  ;  quum 
persaepe,  iere  dicam  sernper,  sanguinis  motio  tranquillior  et  aequabilior 
secretionis  et  excretionis  auctae  conditio  sit.  quum  v.  c.  in  statu  febrili  sudor 
primum  accidat,  pulsu  tranquilliore,  molliore,  aequabiliore  facto ,  atque  in¬ 
flammatio  vehemens,  aut  vasorum  actio  acrior  toties  omnis  secretionis  et 
excretionis  aut  diminutionem  aut  cessationem  etiiciat.  Si  denique  sententia 
eorum  vera,  qui  ubique,  ubi  vita  formans  aucta  sit,  vasorum  sanguinis  dila¬ 
tationem  quandam,  tardioremque  sanguinis  motionem  formationis  auctae 
conditiones  necessarias  esse  censent;  quod  ex  Homii ,  J.  Hunteri ,  Gruit- 
huisenii  de  inflammatione  et  puris  formatione  disquisitionibus  colligi  posse 
videtur:  fieri  posset,  ut,  ea  re  permoti,  effectus  Digitalis  in  phthisi  et  aliis 
productionis  morbis,  causa  summa  et  ultima  spectata,  ex  affectione  singulari 
universae  vitae  organicae  et  gangliorum  systematis  ab  ea  effecta  derivare¬ 
mus,  atque  per  eam  affectionem  non  solum  resorptionem  et  secretionem 
auctam,  diminutamque  vasorum  actionem,  sed  etiam  productionis  abnormis 
ad  normam  solitam  restrictionem  explicaremus. 

Quemadmodum  Rushius ,  Measius ,  Rasorius  aliique  theoriam  eo  ful¬ 
ciunt,  quod  actionem  diminutam  et  vim  auctam  sibi  contrarias  putant, 
Vocum  vis  s.  energia  et  actio  notiones  non  distinguunt,  et  actionem  dimi¬ 
nutam  energiamque  diminutam  easdem  esse  existimant:  ita  modo  simili 
auctor  anonymus,  ceterum  maxima  laude  dignus,  commentationis  de  Digi¬ 
tali  iam  commemoratae  (v.  Horns  Arch.  Igl7.  St.5.  pag.  259)  Kreyssigii  Bur- 
dachlique  sententias  plane  contrarias  putat,  quum  tamen  hic  Digitalem: 
»actLonem  musculorum ,  praecipue  cordis ,  diminuere ille:  »vim  eius 
»augerc,y  affirmet.  Quae  sententiae  non  nisi  notionibus  vis  et  actio  non 
distinctis  repugnantes  videri  possunt;  repugnantia,  quae  esse  videtur,  cum 
cordis  actionem  diminutam  non  theoriam,  sed  rei  factae  narrationem  solam 
continere  cogitaveris,  statim  evanescit;  nam  Digitalem  pulsum  retardare, 
aut,  quod  idem  est,  cordis  arteriarumque  actionem  diminuere,  Kreyssigius 
negare  nunquam  nec  poterit ,  nec  volet.  Vult  sane,  eam  actionem  diminu¬ 
tam  energia  aucta  effici ,  quod  contra  Burdachius  eam  ab  excitatione  ner¬ 
vorum,  per  quam  Digitalis  actionem  musculorum  antagonistice  diminuat,  de- 


rivare  conatur.  Vere  quidem  sententiae  diversae,  neque  tamen  repugnantes. 
Cum  Kreyssigii  sententia  ,  Jicet  non  omnia,  plurima  tamen  experta  consen¬ 
tiunt,  non  enim  FVitheringius  et  Saundersius  soli  per  Digitalem  pulsus  ener¬ 
giam  augeri  affirmant;  Ferriarius  (Essay  pag.  12.15)  eam  pulsus  frequentiam, 
sine  energia  infirmanda,  diminuere  contendit;  idem  certius  etiam  Moss - 
marinius  (J.  1.  pag.  85);  porro  Currie  (A.  Abh.  f.  pr.  A.  Bd.22.  St. 3.  pag.  373), 
Hamiltonius  (ibid.  Bd.  24.  St.  3.  pag. 445)  aliique  in  eo  consentiunt,  in  inflam¬ 
mationibus  activis  vehementioribus  non  nisi  post  venarum  sectiones  Digita¬ 
lem  applicandam  esse;  denique Basorius  ipse,  cuius  sane  sententia Kreyssigio 
aperte  repugnat,  in  inflammationibus  vehementioribus  non  nisi  post  venarum 
sectiones  ea  usus  est.  Atque  si  attendere  velis,  non  inflammationem  quam¬ 
cunque  cum  energia  aucta  coniunctam  esse,  forsitan  (quod  mihi  certe  propter 
experta  omnia,  quae  mihi  nota  sunt ,  verisimile  videtur),  Digitalem  in  in¬ 
flammationibus  tantum  eretbicis  postulari,  coniunctis  cum  sensibilitate  seu 
receptivitate  aucta,  pulsu  frequente  parvoque,  quamquam  eum  mollem  esse 
non  necessarium  videtur  (potest  etiam  duriusculus):  in  statu  contra  synochico, 
sthenico,  ubi  pulsus  plenus  durusque,  venarum  sectione  careri  non  posse; 
attamen  post  eas  sectiones ,  et  ubique,  ubi  nulla  sectionis  venarum  necessaria 
signa,  Digitalem  antiphlogisticum  validissimum,  ob  eam  autem  ipsam 
rationem  neque  remedium  contrastimulans ,  neque  debilitans  habendam 
esse  videri. 

Burdachii  theoria  nec  mentione,  nec  refutatione  digna  est;  in  signis 
enim,  quibus  nervoriyn  excitatio  manifestetur,  collocantur  praeter  alia:  som¬ 
nolentia,  animi  deliquium  etc.  (v.  Syst.  d.  Arzneimittellehre,  Bd.3.  §.567)* 
quin  narcotica  omnia  nervorum  energiam  augere,  recepti vitatem  diminuere, 
eoque  actionem  vehementiorem  restringere  venditantur  (§.  553.  515.);  quae 
receptivitatis  energiaeque  in  nervis  opinio  toti  Burdachii  ipsius  disciplinae 
repugnat,  cum  secundum  eum  nervorum  actio  ubique  a  vi  simplici ,  ad  uni¬ 
tatem  ducente,  ad  summam  in  conscientia  unitatem  coniungente,  externa 
internante  pendeat  («die  involvirende  oder  sauerstoffige  Nerventhatigkeit 
»ist  diejenige,  welche  dieMannigfahigkeit  zur  Einheit  reducirt,  zurhochsten 
»Einheit  im  Bewufstseyn  vereinigt,  das  Aeufsere  'verinnertl”  cf.  §.46. 

286.  321.),  ut  uno  verbo  dicam,  ab  involutione  illa,  quam  dicit,  aut  effectu 
oxygenico,  quae  ipsa  simul  nunc  vim,  nunc  actionem,  nunc  utrumque  in 
corpus  unum  redactum,  nunc  neutrum  eorum  significat.  Sed  quicunque  theo¬ 
riae  Burdachicae  infirmitatem  imbecillitatemque  intelligere,  quam  innumera 
sibi  repugnent,  animadvertere,  fontemque  eius  rei  reperire  velit,  is  notio¬ 
nes  vocum ,  unitas,  involutio ,  evolutio ,  differentia  et  indifferentia,  quo¬ 
ties  legantur,  examinandi  operam  non  reformidet,  et  theoriam  totam  in  iis 
vocibus  solis  fundamentum  habere,  et  easdem  significationibus  supra  modum 
diversis  usurpatas  esse  intelliget.  Nunc  unitas  eadem  est,  quae  indifferentia, 
nunc  eadem  quae  differentia!  differentia  interdum  indifferentiam  etindffe- 
rentia  differentiam  significat!  —  Omnino  voces  differentia  et  indifferentia 
earumque  ambiguitas  in  physiologiis  recentioribus  magnas  partes  gerunt, 
maiores  etiam  receptivitas  et  energia ,  quibus  quamdiu  notio  certa  ac  defi¬ 
nita  non  subest,  ambiguitas  earum  non  reperta  et  sublata  est,  sana  theoria 
non  poterit  excogitari.  Quam  ob  rem  appendicis  loco  nonnulla  adiicere, 
quibus  et  earum  vocum  ambiguitatem  demonstrem,  et  aliarum  quarun- 
dam  significationes  definiam,  a  re  mihi  haud  absonum  esse  videtur.  Quo 
transeamus. 

De  vocum  quarundam  notione  propria ,  iisque ,  quae 
nervorum  et  musculorum  actioni  subiacere  dicujitur , 
viribus :  receptivitate  et  energia  *). 

Ut,  quaecunque  organismus  humanus  visa  suppeditet,  explicemus,  ut 
disciplinam  quamlibet  medicam,  cum  materiae  medicae,  tum  physiologiae 
ct  pathologiae  constituamus,  disquisitio  de  actionibus  et  viribus  nervorum  et 
musculorum  proprii*  et  de  modo,  quo  eae  actiones  inter  se  cohaereant, 


*)  Ab  initio  notandnm  erit,  vocem  vis,  quoties  invenietur,  idem  significare,  quod  ver- 

liaculum  Kraft ,  facultas  i.  q.  Vetmogen ,  actio  i.  q.  Thdtigkcit ,  ratio  i.  q.  Crunct, 
eoriclilio  i.  q.  Bedingung  >  ansam  i.  q.  Erschcinung ,  receptivitas  \.  q.  Reizbarkcit, 
energia  i.  q.  Vtvkutigsvcrmbgcn ,  incitabilitas  denique  i.  q.  Erregbaikcit, 

maximi  et  momenti  et  pretii  est.  In  qua  re,  quemadmodum  in  omnibus,  sen¬ 
tentiae  et  theoriae  inter  se  alienae,  diversissimae,  sibique  invicem  oppositae, 
animadvertuntur:  quae  diversitates  et  repugnantiae,  si  non  omnino,  inaxima 
tamen  ex  parte  e  confuso  linguae  usu,  certarum  notionum  defectu ,  neque 
non  ea  re,  quod  voces  eaedem  secundum  consuetudinem  vulgarem  plurima, 
eaque non  satis  cogitatione  separata,  signihcant,  oriri  videntur.  Plerumque 
enim  vocum  vim  et  significationem  nullo  studio  indigere  arbitrantur ,  neque 
vocem  eandem  uunc  hac,  nunc  illa  significatione  usurpari  intelligunt;  unde 
eo  demum  veniunt,  ut  nec  sibi,  nec  aliis  disputationes  suas  expedire  valeant, 
ut  repugnantiis [implicentur,  demonstrasse  quaedam,  ubi  nihil  demonstratum 
est,  opinentur,  hypotheses  denique  theoriasque  effingant,  quae  nihil  nisi 
voces  inanes  sensuque  carentes  complectuntur.  Quodsi,  quemadmodum 
notio  quaeque  verbo  certo  upoque  exprimitur,  ita  verbo  cuique  notio  certa 
unaque  subesset:  intelligeremus  certe,  quae  sciremus  et  scire  possemus,  atque 
quae  nesciremus  neque  scire  possemus  ;  quae  res  ipsa  ad  doctrinam  nostram 
promovendam  maxime  conferret.  Nam  de  iis,  quae  natura  investigationi 
nostrae  praebet,  in  plurimis  aut  consentimus,  aut  observatione  iusta  ad  con¬ 
sensionem  maiorem  sensim  sensimque  pervenire  possumus;  a  natura  enim 
repugnantia  aliena  est,  quam  mentis  humanae  imbecillitas  erroresque  pro¬ 
creant,  verba  alunt,  firmant  et  tegunt,  neque  res  ulla,  nisi  studium,  notio¬ 
nis  certae  cum  quolibet  verbo  semper  coniungendae,  prodere  nudamque 
proponere  valet. 

Quamquam  et  visorum  et  conditionum,  in  viso  quoque  convenientium’ 
varietas,  naturae  investigationem  difficiliorem  reddunt,  atque  ea  investigatio, 
quo  minus  in  statum  meliorem  provehatur,  vanitate  humana  deficienteque 
veritatis  amore  magnopere  impeditur  (nam  plerisque,  in  disputatione  supe¬ 
riorem  esse,  quam  veritatem  invenire,  maioris  esse  negari  non  potest),  quam¬ 
quam  porro  naturae  notitia  obstaculis  permultis  gravibusque,  partim  neces¬ 
sario,  partim  casu  ortis  laborat :  confusio  tamen  linguae,  usui  immixta,  in 
summis  saepissimeque  exstantibus  eius  rei  impedimentis  collocanda  est;  qua 
re  nullum  subtile  de  aliqua  disciplina  iudicium,  multo  minus  de  theoriis  artis 
medicae,  temporibus  nostris  propositis,  esse  potest,  non  antea  de  lingua 

iuclicio  lato.  Atque  linguae  disquisitio  disquisitionum  aliorum  omnium  fun¬ 
damentum  esse  debet. 

,  t  .  , 

Brownius  scholaque  eius  (forsitan  ea  sola  de  causa,  quod  certa  verbi  vis 
notio  iis  deerat)  organismo  humano  vim  vitalem  a  biu  di  caverunt,  eiusque  in 
locum  incita  b  i  Ut  a  t  em  substituere,  quo  nomine  facultatem,  qua  incitamentis 
incitari,  ad  actiones  promoveri  posset,  intelligebant.  Quam  incitabilitatem 
aliquamdiu  facultatem  simplicem  habebant;  deinde  primus,  quod  scio, 
Roschlaubius ,  demonstrare  studebat,  eam  facultatem  ex  partibus  duabus 
constare,  scilicet  ex  receptivitate  et  energia.  Energiae,  aut  potius  vernaculi 
PJ^irkungsvermogen  nomen  inde  orrum  videtur,  quod  organismo,  tantum 
incitabili,  vim  quandam  tribuere  non  audebant;  neque  tamen  vim essenliam- 
que  per  se  absolutam  perpetuo  ei  abrogare  poterant.  Partes  autem  illae  in- 
citabilitatis ,  si  acutius  quaeres,  nihil  novi  habebant;  nam  actionem  vitalem 
organismi  animantium  maxime  in  nervis  atque  musculis  cerni,  in  utrisque 
autem  modo  diversissimo,  diu  adeo  notum  erat,  ut  vis  vitalis  eam  ob  rem 
in  partes  duas  discissa  esset:  in  sensibilitatem  i.  e.  vim  nervorum  propriam, 
et  in  irritabilitatem  i.  e.  vim  musculorum  propriam  ;  quas  denuo  dividere  ad 
visa  explicanda  non  necessarium  erat. 

Quum  autem  incitabilitas  in  partes  duas  divideretur,  eae,  quod  incita- 
bilitas  organismi  totius  onmiumque  organorum  erat,  ubique  arnbae  inveni¬ 
rentur  necesse  erat,  praecipue  autem  in  nervis  musculisque  considerandis, 
quibus  organis  prae  reliquis  incitabilitas  tribui  debebat.  Coniuncta  igitur 
erant,  cum  in  musculis,  tum  in  nervis,  receptivitas  et  energia.  Scientia  ea 
re  parum  processit,  magis  dialectica:  nam  in  actione  aut  musculorum  aut 
nervorum  explicanda  iam  non  duarum,  sed  quatuor  virium  usus  licebat,  qua¬ 
rum  duae  vires  occultae  erant  et  adhuc  sunt.  Atque  quae  sunt,  quae  viri¬ 
bus  occultis  explicari  et  demonstrari  nequeant,  quum,  earum  virium  natura, 
nec  ipsas,  nec  ab  iis  effecta  quisquam  videat!  Neque  ea  divisio,  ea  facultatis 
musculorum  nervorumque  duplicitas,  quod  visa  per  vim  simplicem  explicari 
non  poterant,  statuta  est,  sed  non  aliter  visa  explicari  posse  homines  sibi 
persuadebant,  quod  ea  duplicitas  ex  incitabilitate  discissa  antea  a  priori 
derivata  erat. 

Multo  maior  campus  hypothesibus  theoriisque,  temere  effectis,  eo  pate¬ 
factus  est,  quod  relationem  inter  musculos  nervosque  intercedentem,  quorum 
vires,  quod  ab  omnibus  agnoscitur,  in  rebus  permultis  sibi  opposita  conspi¬ 
ciuntur,  secundum  rationes,  supra  enarratas,  accuratius  definire  oportebat, 
atque  quod  ea  definitio,  quum  illae  vires  occultae  nec  probandi,  nec  refel¬ 
lendi,  experientiae  viam  admitterent,  libidini  temerariae  plane  relinqueba¬ 
tur,  Quare  receptivas  et  energia  nunc  omnino,  nunc  tantum  rebus  idoneis 
convenientibus,  sibi  repugnare  putabantur.  INunc  receptivitas  et  energia 
omnino  inter  se  oppositae  sunt,  ut  musculorum  nervorumque  receptivitas 
itemque  eorum  energia  eadem  esse  ducerentur,  neque  musculorum  energia 
augeri  posse  videretur,  non  eodem  tempore  et  modo  nervorum  energia 
aucta:  nunc  contra  illa  oppositio  magis  ab  ea  parte  considerari  videtur,  qua 
inter  receptivitatem  et  energiam  musculorum,  atque  inter  receptivitatem  et 
energiam  nervorum  esse  inveniatur;  ut  musculorum  energia  itemque  musculo¬ 
rum  receptivitas  a  viribus  nervorum  eiusdem  nominis  diversae  sint  eaeque  in 
nervis  vires  aut  augeri,  aut  diminui  posse  videantur ,  viribus  in  musculis  iis¬ 
dem  non  eodem  tempore  auctis  aut  diminutis;  idemque  ex  contraria 
parte  acciderit* 

His  ab  initio  observatis,  ad  disquisitionem  ipsam  transeo ,  in  qua  nulla 
opinione  praeiudicata  me  duci  passus  sum  :  contra  disquisitio  ipsa  in  iis,  quae 
antea  de  duplicitate  virium  nervorum  musculorumque  senseram,  me  errasse 
docuit.  Prius  enim  cum  nervis,  tum  musculis  vires  duas,  receptivitatem 
energiamque  inesse  oportere  vix  ulli  mihi  dubio  subiectum  esse  videbatur; 
atque  si  quae  erant,  de  quibus  dubitarem,  id  unice  eo  pertinebat,  num  ner¬ 
vorum  musculorumque  vires,  eodem  nomine  appellatae,  vere  eaedem  essent. 
Hac  autem  investigatione  novi  aliquid  et  inauditi  proponere,  mihi  in  consi¬ 
liis  esse  non  poterat;  attamen,  quae  reperi,  mea  sunt,  mea  cogitatione  in¬ 
venta.  Inventa^sunt  certis  vocum  significationibus  quaerendis ,  qua  re  sola 
fieri  poterat,  ut  e  labyrinthis  systematum,  a  recentioribus  quibusdam  prodi¬ 
torum,  quasi  Ariadnae  filo  utens ,  explicarer» 


Definitio  notionum:  vis ,  facultas ,  actio ,  mutatio . 

Ars  physica  sensu  latiore,  quae  est  naturae  cognitio,  naturae  investiga¬ 
tio,  naturae  doctrina,  in  partes  primarias  duas  dividenda  est,  quarum  altera 
qualitates  corporum  forma  praeditorum ,  quatenus  sensibus  percipiuntur,  di¬ 
versitates  eorum  in  statu  manente,  immutato,  notasque  eorum  sensu  per¬ 
ceptas  docet,  quae  pars  est  descriptio  naturae,  vulgo  naturae  historia  dicta: 
altera  corporum  mutationes,  quae  etiam  sensibus  percipiuntur,  sed  tempore 
et  loco  quodam  accidunt,  visa  eorum  conditionesque,  a  quibus  visa  pendent, 
tradit,  quam  partem  physiologiam  sensu  latiore  appellamus.  Physiologia 
secundum  divisionem,  usu  receptam  et  ab  omnibus  observatam,  in  physicam 
sensu  arctiore  sic  dictam,  chemiam  et  physiologiam ,  proprie  sic  appellatam, 
dilabitur.  Physiologia  eo  sensu  observationem  et  investigationem  actionum, 
a  vita  pendentium,  quas  in  corporibus  organicis  animadvertimus,  praecipue- 
que  mutationes,  quae  in  organismo  humano  conspiciuntur,  conditionesque, 
a  quibus  ea  pendent,  tractat.  Quae  ,  quatenus  earum  mutationum  con¬ 
ditiones  nos  docet,  actiones  vitae  explicat  •  neque  explicatio,  ulterius 
progrediens ,  intra  fines  investigationis  ingeniique  humani  esse  videtur. 
Sentimus  tamen ,  eam  conditionum  cognitionem  nobis  nec  satisfacere, 
neque  ad  explicationem  actionum  iustam  efficiendam  .  ad  eas  plane  perspi¬ 
ciendas,  ad  perfectam  denique  omnibusque  numeris  absolutam  cognitionem 
parandam  sufficere.  Unde,  studio  cognitionis  augendae,  menti  nostrae  in¬ 
nato,  ut  extra  conditionum  fines  actionum  rationem  quaeramus  fingamusque 
necessario  cogimur;  quam  rationem,  nobis  incognitam,  et  quae  forsitan 
nulla  investigatione  inveniri  potest,  voce  vis  significamus.  Physiologiae  autem 
est,  de  viribus  ita  agere,  ut  et,  quam  ob  rem  vim  quamque  vim  singularem 
et  a  nulla  alia  pendentem  iudicare  debeamus;  et,  quatenus  vires  singulares 
inter  se  diversae,  quatenusque  inter  se  similes  similisque  generis  esse  de¬ 
beant;  et,  quomodo  cum  viribus  naturae  generalibus  cohaereant:,  per¬ 
spicue  doceat.  Essentiam  autem  virium  investigare  non  physiologiae,  sed 
philosophiae  naturae  est. 

Vim  igitur  appellamus  rationem  internam  mutationis ,  quae  percipi 
potest,  yisi,  motionis,  actionis.  Actio  est  omne  id,  quo  vis  proditur, 

actionem  visum  quodlibet  appellamus ,  quatenus  id  ex  vi  quadam,  quae 
ei  subest,  prodire  .arbitramur.  Vox  actio  mutationis  momentum  indicat, 
mutatio,  quatenus  percipi  potest,  visum  est,  v.  c.  vis  attractionis  ratio  est, 
attractionem  efficiens,  attractio  ipsa  actio ,  quippe  qua  vis  attractionis  ma¬ 
nifestatur;  vis  expansionis  ratio  expansionis  est,  expansio  ipsa  rem  quan- 
dam  expandi  significat,  estque  actio ,  id,  quod  per  vim  expansivam  efficitur; 
vis  musculorum  ratio  est  contractionis  musculorum.,  contractio  ipsa,  visumf 
est  actio  musculorum,  id,  quo  rzi  musculorum  proditur.  Actio  et  vis  non 
semper  eodem  se  modo  habent:  actio  eo  maior,  quo  celerius,  vehementius 
mutatio,  visum,  motio  efficitur,  et  quo  maiorem  modum  tempore  statuto 
'consequitur.  Itaque  actionis  modum  ex  relatione,  quae  inter  modum  muta¬ 
tionis  et  tempus,  intra  quod  mutatio  iit,  intercedit,  certo  metiri  possumus. 
Quam  mensuram  ad  vim  metiendam  non  sufficere,  vim  et  actionem  magni¬ 
tudinis  modis  saepe  diversissimas  etiamque  contrarias  esse,  observatio  et 
experientia  demonstrant.  Nam  vis  movens  modi  eiusdem  corpus,  motu  Caci- 
lius ,  ad  motionem  celeriorem,  quam  corpus  motu  difficilius  impellit;  idem 
caloris  modus,  qui  globum  ferreum  parte  tantum  minima  expandere  valet, 
aquam  ita  expandere  potest,  ut  formam  aeream  accipiat,  neque  minus  in 
organismo  humano  arteriarum  motus  incitatiorpferumque  cum  viminore  con- 
iunctus  est,  pulsus  frequentissimus  plerumque  simul  infirmus  et  mollis,  cele¬ 
rior  musculorum  motio  cum  minore  musculorum  vi  coni  uncta  etc.  Ad  modum 
virium  inveniendum  et  metiendum  id  tantum  quaerendum  «est,  quae 
relatio  actioni  cum  vi  resistente  corporis  movendi  intersit;  ita  spatio,  quod 
corpus  motum  percurrit,  cum  tempore,  quo  motus  perfectus  ,est,  compa¬ 
rando,  motus  celeritatem  i.  e.  actionis  corporis  moti  modum  metimur;3  actio¬ 
nis  modo  cum  modo ,  ab  forma  corporis  et  gravitate  pendente,  quo  mo¬ 
tioni  resistit,  comparando,  quem  modum  ea,  quae  motioni  subest,  vis 
movens  habeat,  invenimus.  Aeque  in  motu  aut  mutatione  extensio¬ 
nem  ab  intemitate  distinguimus.,  et  voce  illa  .actionem ,  hac  vim  effi¬ 
cientem  significamus.  Quodsi  autem  de  vi  extensiva  et  intensiva  lo¬ 
quuntur,  quasi  de  viribus  duabus  et  distinguendis ,  causa  nihil  est,  nisi 
notionum  confusio  eiusdem  generis,  cuius  vocum  actio  et  vis  confusio  et 
permutatio  temeraria. 

Visum  nullum  effici ,  vereque  percipi  potest,  nisi  ejusmodi,  quod,  quo¬ 
minus  fiat,  natura  rei  non  impedit'  nam  aliquid  omnino  iieri  posse,  con¬ 
ditio  necessaria  est,  non  mutationis  iam  effectae,  sed  quae  effici  ipsum  ante¬ 
cedit.  Vires  sunt  rationes,  quibus  mutationes  quaeque  efficiuntur,  aliquid 
fieri  posse  est  conditio ,  quam,  ut  vires  id  efficiant,  mente  necessariam  du¬ 
cimus;  rationem,  unde  ea  conditio  pendet ,  facultatem  appelfamus.  Facul¬ 
tas  igitur  ratio  est,  cur  aliquid  fieri  possit ,  facultas  a  A  vim  i.  e.  ad  rationem 
ejfectus  ipsius ,  relatio  eadem  est,  quae  proprietatis  passivae  ad  activam, 
quae  conditionis  ad  rationem.  Mutatio  quaeque,  quae  sensu  percipitur, 
corporibus  inest ,  in  quibus  mutatio  fieri  potest,  quae  igitur  facultatem  ha¬ 
bent  mutationis  patiendae,  sine  qua  facultate  mutatio,  quae  est  effectus  ipse 
eius,  quod  fieri  potest,  esse  nequit;  neque  tamen  Facultas  effectus  ratio  est, 
nam  cuiusque  effectus  ratio  vis  quaedam  est;  atque  quum  mutatio  nulla  sine 
vi,  quae  ratio  eius  est,  fieri  possit:  vis  etiam  ratio  est,  qua  omnino  visum. 
fieri  potest  i.  e,  facultas.  Viribus  non  tantum  id  tribuimus,  ut  mutationes 
efficiant,  sed  etiam,  ut  eas  efficere  possint,  ut  facultatem  earum  efficienda¬ 
rum  habeant.  Quum  alterum  tribuimus,  vim  cogitamus  efjer tus  rationem, 
cum  alterum,  rationem ,  cur  mutatio  quaedam  fieri  possit .  Vis  igitur  facul¬ 
tatem  habet  mut&tionis  efficiendi,  corpus,  in  quo  efficitur,  facultatem  mu¬ 
tationis  accipiendae.  Haec;  quae  videtur,  vocis  facultas  amphibolia,  statim 
deletur,  simulae  accuratius  quaeramus,  quid  enunriatio:  vis  efficiendi  facul¬ 
tatem  habet,  significet.  Mani,  quia  vis  mutationis  ratio  est,  mutationisque 
effectus  ab  ea  sola  pendet,  non  demum  mutatione  incipiente  oriri  potest; 
sed  ea  ante  mutationem  sit,  tempore  antecedat,  necesse  est.  [ Jb i  vis  nulla 
exstat,  nec  effectus  a  vi  quadam  exortus,  nec  omnino  effectus  esse  aut  cogi¬ 
tari  potest;  nam  in  re  nulla  effectus  aliquid  sine  ratione  et  causa  antecedente. 
Quatenus  igitur  vim  antea,  tempore  quodam,  ubi  nullus  adhuc  eius  effectus, 
nullum  visum  per  eam  ortum  erat,  fuisse  supponere  debemus,  quatenus  vim, 
quam  esse  credere  cogimur,  tempore  alio  efficiendo  sese  prodere,  alio  non 
prodere,  nunc  mutationes  efficere,  nunc  non  efficere  animadvertimus:  hac¬ 
tenus  in  vi  quaque  quietis  tempus  a  tempore  actionis  distinguimus.  Itaque 
virium  status  diversos  esse  arbitramur,  eoque  sensu  virium  statum  quiescen¬ 
tem  et  activum ,  yiresque  ipsas  quiescentes  aetiyasve  statuimus.  Vis  quae- 

que  ex  quiete  mictionis  statum  transire  potest,  quod  quoties  fit,  vim  agere 
s.  efficere  dicimus.  Ergo  efficiendi  facultas  eam  ob  rem  viribus  tribuitur, 
quod  ad  actionem  perduci  possunt,  actio  igitur  effectusque,  etiamsi  vires 
per  aliquod  tempus  quiescant,  tamen  per  naturam  earum  in  iis  excitat  i  potest, 
quod  porro  status  earum  mutari  potest,  mutationibus  aptus  est,  eamque  ob 
rem  ratio ,  cur  id  fieri  possit,  non  rebus  aliis,  sed  viribus  ipsis  inest.  Ubi 
yis  nulla  adest,  etiam  mutatio  Heri  nequit;  nam  quod  mutatio  effici  potest* 
id  ab  eo  pendet,  ut  vis  adsit,  neque  solum,  quod  mutatio  fit ,  sed  etiam* 
quod  fieri  potest  in  vi  exsistente  positum  est:  fieri  posse  fiendi  conditio  est» 

Itaque  virium  facultas  est  conditio,  in  virium  praesentia  posita,  iisque 
praesentibus  ipsa  praesens,  qua  mutationi  aut  actioni  effici  conceditur* 
Quodsi  actio  quaedam  gignatur,  eam  gigni  posse,  ante  omnia  necessarium 
est;  quibus  verbis  nihil  aliud  inest,  nisi  vim  adesse  debere,  actionis  causam 
efficientem,  eamque  vim  facultate  efficiendi  praeditam  esse  et  ad  actionem 
excitari  posse  debere.  Viribus,  in  quibus  physica  et  physiologia  versatur 
(nam  vires  animae  huc  non  pertinent),  nullum  liberum  arbitrium  est,  nulla 
efficiendi  libertas  ,  nulla  sponte  agendi  facultas,  ut  vis  quaedam  ad  actionem 
excitetur,  vis  alia,  extra  eam  posita,  ad  rem  faciat,  ad  actionem  eam  excitet 
necesse  est;  quae  vis  altera,  ad  mutationem  efticiendam  necessaria,  actio¬ 
nem  eius,  a  qua  mutatio  efficitur,  excitans,  ipsa  non  nisi  conditio  est  muta¬ 
tionis  efficiendae,  ortus  visi  cuiusdam.  Mutatio  igitur  quaeque,  visum  quod¬ 
que,  motio  neque  non  actio  quaeque  tantum  ab  una  ratione  pendent,  a  vi 
scilicet;  attamen  ad  ea  in  natura  efficienda  et  perceptioni  idonea  reddenda, 
cum  ratione  conditiones  coniungi  oportet  tres:  primum  corpus,  quod  mutari 
possit,  deinde  vis,  quae  adactionem  excitari  possit,  denique  vis,  vim  illam 
ad  actionem  excitans.  Vis  ipsa  est,  unde  mutatio  pendet;  facultas,  in  actio¬ 
nem  excitatione  quadam  transeundi,  qua  ea  vis  praedita  est,  nunquam  actio¬ 
nis  ratio,  sed  tantum  conditio  est.  Quae  virium  facultas  semper  patiendi 
notam  habet,  hactenusque  tantum  earum  propria  est,  quatenus  ad  actionem 
excitari  i.  e.  status  sui  mutationem  accipere  possint.  Facultas  quidem  virium 
proprietas  est  necessaria  ,  et  quae  ab  iis  avelli  nequeat,  nota  earum  propria; 
neque  tamen  cum  vi  idem  est,  neque  magis  vis  peculiaris  quaedaa*  in  vi 

posita,  neque  demum  pars  eius  esse  potest.  Facultas  non  solum  virium  est, 
sed  rerum  omnium,  quae  mutari  possunt;  ratio  est  mutabilitatis  i.  e.  id,  quo 
lieri  potest,  ut  mutatio  accidat.  Vires  quoque  mutabiles  sunt,  cum  et  status 
earum  mutabilis  sit,  et  ipsae  gradu  mutari  possiot;  sed  secundum  gradum 
mutabilitas  i.  e.  ea  proprietas,  qua  aut  augeri,  aut  diminui  possunt,  facultas 
ad  vim  pertinens  non  est,  neque  vel  vulgari  usu  loquendi  ita  appellatur.  Mu¬ 
tabilitatis  quoad  gradum  ratio  non  iii  vi  ipsa,  sed  extra  eam  quaerenda  est, 
quippe  quae  aut  in  parte  quadam  virium  vinculis  opprimenda ,  detrahenda  et 
delenda ,  aut  in  ea  solvenda,  communicanda  r  gignenda  posita  est:  cuius 
mutationis  ratio  semper  viribus  aliis,  externe  huc  facientibus ,  inest,  in  qui¬ 
bus  simul  facultas,  virium  exstantium  gradus  mutandi,  invenitur.  Ita  v.  g. 
acidum  facultate  utitur,  vim  alcalium  ohemicani  ligandi,  diminuendi,  satu¬ 
randi;  non  autem  facultate  ea,  ut  ab  alcalibus  ipsum  ligari  possit,  quamvis, 
ut  ab  iis  id  ligetur,  videamus.  Acido  tantum  inest,  ut  ligari  possit,  alcali 
autem  ratio  eius  rei,  quae  est  vis  ligans:  eademque  conversa  ad  alcali,  ad 
acidum  relatum,  applicari  possunt. 

Saepe  etiam  de  viribus  qualitate  mutatis  loquuntur,  nominatim  ibi,  ubi 
virium  gradu  mutatio  ad  visa  explicanda  non  sufficit,  virium  qualitate  muta¬ 
tionem  antegressam  esse  oportere,  dicere  solent.  Eas  autem  qualitatis  mu¬ 
tationes  experientia  demonstrare  frustra  tentatum  est;  atque  eius  rei  demon¬ 
strandae  studio ,  quod  tamen  nihili  erat,  profecto  supersedere  potuissent ,  si 
de  significatione  vocis  qualitas  accuratius  cogitassent.  V trium  qualitas  nihil 
aliud  esse  potest,  nisi  proprietas  essentiae  earum  propria  ;  quae  simulae  com¬ 
mutetur,  non  iam  vim  eandem,  sed  vim  prorsus  aliam  propositam  habemus. 
"V is  quaeque  essentia  immutabilis  est,  non  mutari  potest,  sed  tantum  aut 
gigni,  aut  deleri,  aut  oriri,  aut  interire;  mutabilis  autem  non  nisi  virium 
status  gradusque  sunt. 

Quodsi  non  possumus,  quin  virium  essentiam  immutabilem  existime¬ 
mus:  virium  facultatem,  qua  ad  actionem  permoveri  possunt,  quia  a  viribus 
separari  non  potest,  cum  essentia  earum  necessario  copulata  et  proprietas 
virium  est,  cum  ipsis  arctissime  cohaerens,  non  minus  immutabilem  esse, 


inde  ukro  sequitur.  Facultas,  quatenus  virium  ad  essentiam  pertinet,  gradu 
quoque  non  mutabilis  est,  quin  in  viribus  peculiaribus  non  differt ;  proprie¬ 
tas,  qua  aliquid  ad  actionem  excitari  potest,  nusquam  diversitatem  quandam 
perceptioni  praebet,  sed  in  viribus  peculiaribus  omnibus,  quarum  singulari¬ 
tas  actione  diversa  sola  manifestatur,  per  se  eadem  est.  Unde  vim  facul  t  a • 
temque  tantum  mente  distinguimus ,  in  natura  ipsa  id  discrimen  non  inveni¬ 
tur;  vis  enim  est  res  vere  exsistens,  idem  autem  in  facultatem  non  cadit, 
quae  non  nisi  in  cogitationibus  mentis  humanae  exstat.  Cogitatur  autem 
nulla  alia  causa,  nisi  quod  mens  humana,  necessitate  coacta,  talia  sibi  effin¬ 
gere  solet.  Verum  in  natura  ipsa  vis  altera  alteram  ad  actionem  excitat, 
altera  in  altera  impellenda  valet;  quod  quomodo  Hat  quia  non  intelligimus, 
in  cogitatione  nostra  facultatis  notio  effingitur.  Quemadmodum  autem,  quod 
res  fieri  possunt ,  et  quod  vere  fiunt ,  sibi  ita  contraria  sunt,  ut  illud  tantum 
humana  cogitatione ,  hoc  per  se  et  natura  ipsa  valeat:  ita  etiam  ea  res, 
quod  actio  effici  potest,  non  natura  ipsa,  sed  tantum  cogitatione  humana 
exsistere  potest;  atque  facultas  hactenus  tantum  vere  exsistere  recte  puta¬ 
tur,  quatenus  vis  ipsa,  cum  actionis  ratio  sit,  etiam  cogitationem  nostram, 
non  solum  actionis,  sed  etiam  eius,  quod  fieri  potest,  ciet,  ideoque  causa 
est,  qua  efficitur,  ut  ea  cogitatio  esse  possit,  atque  cum  vim  ipsam,  tum 
facultatem  mente  nobis  effingere  possimus. 

Ergo  vis  et  facultas ,  per  se  prorsus  non  separatae,  tantum  cogitatione 
separantur .  Discrimine,  quod  inter  diversitatem  veram,  in  natura  ipsa 
exstantem ,  et  inter  diversitatem  non  nisi  cogitatam ,  interest,  plane  neglecto, 
confusio  illa  unice  nata  est,  qua  vis  et  facultas  nunc  eaedem,  nunc  diversae 
putantur,  eoque  demum  pervenitur,  ut  in  vi  quaque  peculiari  vires  duae, 
prorsus  separatae,  sibique  adeo  contrariae  esse  credantur,  quas  ita  distinguere 
velint,  ut  vis  altera  vis  ipsa,  vis  autem  altera  facultas  habeatur.  Quae  no¬ 
tionum  confusio  eo  magis  mira  est,  quod  ipse  vulgaris  linguae  usus  virium  et 
facultatum  diversitatem  discrimenque  satis  significare  videtur,  quum  viribus 
facultatem  mutationum  quanindam  efficiendarum  inesse  omnes  dicant,  nemo, 
esse  vim  facultatem  earum  efficiendarum. 

Res  externas  perceptione  sensuum  cognoscimus  et  signorum  percepto¬ 
rum  ope  distinguimus;  in  qua  re  ea  signa  non  semper  immutata  manere, 


contra  in  eodem  corpore  alia  temporibus  aliis  signa  apparere  animadvertere 
solemus.  Cuiusmodi  signorum  diversitatem,  in  temporis  discrimine  per¬ 
ceptam,  mutationem  appellamus  ;  q^ium  mutatio  quaeque,  perceptioni  idonea, 
non  solum  tempore,  sed  etiam  loco  quodam  accidat,  eandem  etiam  motionem 
appellamus;  visum  autem,  quatenus  in  sensus  nostros  cadit;  actionem  de¬ 
nique,  quatenus  vi  quadam  eam  effectam  cogitare  debemus.  Vo x  mutatio, 
quum  et  mutationem,  dum  fit  (quae  est  significatio  propria  et  genuina), 
et  mutationem  iam  factam  significet,  ambigua  est.  JNeque  minus  vox 
extensio  extensionem,  dum  fit,  nunc  factam  extensionem,  extensionis 
eventum,  statum  extensionis  significat;  attamen  vocum  earum  ambiguitas 
minoris  momenti  est,  neque  confusiones  erroresque  gignere  solet.  Multo 
autem  maioris,  multoque  magis  perniciosa  sunt,  quae  ex  confusione  vocum 
vis ,  facultas  et  actio  consequuntur,  quae  voces  in  disciplinis  medicorum, 
maximeque  in  disciplinis  de  efficacia  medicamentorum  constitutis  partes  pri¬ 
mas  agunt.  Sed  nihilominus  ea  confusio,  quum  saepissime,  tum  apud  omnes 
fere  deprehenditur.  Quam  alte,  ut  exemplum  demus,  Burdachii  menti  in- 
fixa  sit,  physiologia  eius,  anno  MDCCCX  edita,  modo  singulari  testatur;  in 
eo  enim  libro  quum  (§.  18*)  vim  tactionibus  substratam  ”  actiones  autem 
»a  viribus  productas ”  esse  definierit,  tamen  tactionem  dynamicam  ex 
praevalente  actione  aut  expandente ,  aut  contrahente  prodire 7”  eodem 
fere  loco  (§.  19.)  affirmat, 

potiones  vocum:  incitamentum ,  incitatio  ,  i  nci  Labii  it  as, 
irritabilitas ,  reactio  ,  energia ,  vis  vitalis . 

Quemadmodum  vis  quaeque  affectione  externa,  ut  ad  actionem  per¬ 
veniat,  indiget:  ita  etiam  virium  organismi  humani  (de  viribus  animi  non 
disputamus)  ad  actionem  permovendarum  conditio  necessaria  affectio  externa 
est.  Quaecunque  autem  eam  actionem  efficere  possunt,  voce  incitamentum , 
potentia  incitans ,  generalissima  eius  significatione  utentes ,  complectimur. 
Sensu  arctiori  vocem  incitamentum  iis  tantum  tribuimus,  quae  facultatem, 
organismi  vires,  praecipueque  nervorum  vires,  ad  actionem  permovendi, 
gradu  maiore  habent.  Actio  organismi,  ab  incitamento  quodam  effecta, 

reactio  appellatur,  mutatio  incitamento  afHciente  et  reactione  contra  nitente 
orta,  quae  est  processus  vita  Iis  iis  rebus  accidens,  aut  incitatio ,  aut  irri- 
tatio  vocatur;  sed  mente  tantum  irritationem  et  incitationem  distinguimus, 
mutationem  eandem,  quum  ab  incitamenta  effectam  consideramus,  incita - 
tionem ,  quum  a  viribus  organicis  derivamus,  irritationem  vocare  solemus. 
IN  eque  magis  inter  incitamentum  et  irritamentum  aliquid  vere  interest,  tan¬ 
tum  mente  distinguimus,  modo  prioris  simili. 

Facultas  organismi,  instrumentorumque  eius,  qua  incitamentis  ad  actio¬ 
nem  permoveri  potest,  nominatur  incitabilitas  aut  receptivitas ,  saepius 
etiam  irritabilitas ;  facultas,  incitamentis  afficientibus,  reactionem  prodendi, 
i.  e.  ad  actionem  se  permoveri  patiendi,  energia  aut  irritabilitas .  Inter  inci- 
tabilitatem  et  irritabilitatem  nihil  interest,  nisi  idem,  quod  inter  incitamen¬ 
tum  et  irritamentum,  inter  incitationem  et  irritationem;  nam  natura  minime 
diversae  sunt,  mente  sola  has  notiones  simili,  ac  illas,  modo  distinguimus. 

Rationem  internam  omnium  visorum,  in  corporibus  vivis  conspectorum, 
omnium  actionum  vitalium,  vim  vitalem  appellamus,  cuius  facultas,  fqua 
affectione  externa  i,  e.  incitamentis  ad  actionem  permoveri  potest,  incitabi¬ 
litas  est.  Q  uae  facultas  proprietas  necessaria  est,  viribus  omnibus  non  orga¬ 
nicis  cum  vi  vitali  communis,  neque  autem  liuius  aut  pars,  aut  vis  peculiaris. 
Nihil  est  nisi  proprietas,  mente  nostra  cogitata ,  cui  tantum  eo  essentia  vera 
inest,  quod  a  vi  ipsa  effluxit,  unde  in  vires  omnes  facultas  eadem  cadit, 
omnes  ad  actionem  permoveri  possunt.  Quodsi  conditionum,  adeam  rem 
necessariarum ,  diversitatem  animadvertimus,  ea  virium  ipsarum ,  essentiae¬ 
que  earum,  non  facultatum  in  diversitate  posita  est.  Diversitas  affectio¬ 
num,  quae  vires  diversas  ad  actionem  permovent,  diversitas  incitamento¬ 
rum,  non  minus,  quam  actionis  diversitas,  virium  diversitatem  probat.  Si 
solam  facultatis  diversitatem  probaret,  eam  viribus  iisdem  diversam  esse 
cogitari  posset;  quod  nunquam  accidit:  vis  enim  singularis  etiam  singulari¬ 
bus  incitamentis  subiecta  est,  neque  nisi  singulari  affectionum  genere  ad 
actionem  perduci  potest.  —  Organismo  vim  vitalem  denegare,  est  usum 
linguae  cavillari.  Quodsi  omnino  naturae  vires  insint:  visa,  e  vita  prodeun¬ 
tia  non  minus,  quam  cetera,  a  vi  quadam  originem  habent;  facultas  enim, 

per  semet  ipsam  solam,  etiamsi  conditiones  externae  eo  pertinentes  non  acci¬ 
dant,  aliquid  efficiendi,  et  ad  actionem  transeundi,  virium  naturae  nulli 
recte  tribui  potest.  Irritabilitas  non  esse  potest,  nisi  sit  vis  quaedam,  quae 
irritari  possit,  neque  res  est  tantum  vivi  organismi  propria,  neque  ab  incita- 
bilitate  per  se  differt,  quae  voces  ambae  facultatem,  omnium  virium  pro¬ 
priam,  ut  adactionem  perduci  possent,  significant.  Energia  tota  ad  vim 
pertinet,  vox  utraque  eiusdem  significationis  est,  signiiicationem  diver¬ 
sam  videri  inde  unice  ortum,  quod  discrimen  vocum  vis  et  facultas 
neglectum  est. 

De  sententia  eorum ,  qui  receptivitatem  et  energiam  diversas 
musculorum  nervorumque  vires  liabent  ,  neque  non 
de  earum  ad  se  invicem  relatione ,  quae 
vulgo  contraria  Jiahctur . 

Postquam  homines,  notiones  vocum  vis  et  facultas  non,  quemadmodum 
fas  erat,  discernentes,  ad  notionem  confusam  incitabilitatis,  quae  nunc 
vim,  nunc  facultatem  exprimebat,  nunc  utramque  complectebatur,  pervene¬ 
rant,  eamque  rationem  omnis  actionis  vivae  esse  st  atuerant;  postquam  porro 
eius  incitabilitatis  ex  receptivitate  et  energia  compositio  (quae  vires  habitae 
sunt,  sed  factores  appellatae,  quod  organismum  ea  destitutum  esse  vole¬ 
bant)  ab  omnibus  credita  erat:  non  fieri  poterat,  quin  singularibus  corporis 
instrumentis,  et  praecipue  musculis  nervisque,  in  quibus  et  per  quos  actio 
vitae  inprimis  manifestatur,  iique  factores,  qui  appellabantur ,  tanquam  in 
iis  praesentes,  tribuerentur.  Ad  quam  opinionem  experientiae  via  sane  non 
perventum  esset,  via  laudatissima  meditationis,  experientiam  antecedentis, 
sola  eo  perveniri  potuit  (nomine  quasi  nobilitantes  in  jingua  vernacula,  voce, 
ad  speciem  satis  praeclara,  » Specula tioji”  appellare  eam  solent);  quam  quia 
experientia  comprobari  necessarium  videbatur,  visa,  quae  inveniri  cupiebant, 
vere  se  invenisse  existimabant.  Videmus,  sermo  eorum  fuit,  nervum  inci¬ 
tamentis  variis  allici,  quod  cum  fieri  non  posset,  nisi  recepti viratem  haberet, 
habet  receptivitatem ;  videmus,  nervorum  actionem  quum  musculorum  actio- 


nem,  tum  sensorium  excitare,  quod  Fieri  non  posset,  nisi  nervi  facultatem 
in  musculis  et  sensorio  efficiendi  haberent,  habent  igitur  eam  facultatem, 
habent  energiam.  Aeque  videmus,  musculum,  nervis  eum  afficientibus ,  ad 
actionem  permoveri,  receptivitatem  igitur  prodit,  idemque  contractione  sua 
energiam  suam  ostendit.  iNarn  quemadmodum  Brownius  actionum  vitalium 
in  diversis  corporis  organis  diversitatem  parum  considerabat,  et  incitabilita- 
tem  in  omnibus  eandem  esse,  graduque  solo  differre  statuebat,  ita  recentio- 
res,  qui  incitabilitatem  ubique  in  ore  gerebant,  factorum  duorum  a  se  statu* 
torum  in  instrumentis  corporis  diversis  diversitatem  minus  attendebant. 
Receptivitatem  musculorum  eandem,  quae  nervorum,  esse  censebant,  item* 
que  energia  ubique  eadem  iis  esse  videbatur.  Discrimen  secundum  eos 
unice  in  eo  positum  erat,  quod  in  nervis  receptivitas ,  in  musculis  energia 
superior  dominaretur.  Contrarietatem  autem,  quae  experientia  certa  inter 
nervos  musculosque  invenitur,  quum  in  vehementiore  musculorum  vi  minor 
nervorum  adsit,  relatione  contraria  receptivitatis  et  energiae  statuta  expli¬ 
care  callebant;  contrarietatem  eam  partim  absolutam  putabant,  unde  factore 
altero  eminente,  alterum  gradu  eodem  diminui  infirmarique  oporteret;  par¬ 
tim  etiam  relativam,  ut  receptivitas  aucta  non  semper  energiae  diminutio- 
nem  producere  deberet,  certe  non  semper  gradu  eodem.  Ex  ea  sententia 
medicamenta  pro  effectu  suo  dynamico  (de  effectu  mechanico  et  chemico  hic 
non  sermo)  in  duo  genera  summa  ac  primaria  divisa  sunt,  nempe  in  eorum, 
quae  energiam  et  eorum,  quae  receptivitatem  augerent,  quorum  ilia  recepti¬ 
vitatem,  haec  energiam  simul,  aut  eodem,  aut  minore  gradu  diminuerent; 
auctionem  diminutionemque  factoris  alterius  eodem  tempore  in  muscu¬ 
lis  nervisque  accidere  statuebant,  quod  factor  in  iis  uterque  sibi  ipse  par 
similisque  esset. 

Priusquam  huius  theoriae  ad  crisin  liberiorem  transeamus ,  confusio  eius 
propria,  ex  confusione  vocum  vis,  facultas  et  actio  orta,  et  quae  ea  sola 
oriri  poterat,  incitationis ,  status ,  nervorum  praecipue,  incitati ,  cum 
receptivitcile  aucta  (ut  lingua  vernacula  utar:  Reizung  und  erhohteReizbar- 
keit)  confusionem  dico,  proferenda  est.  Receptivitatem  sive  vim,  sive  facul¬ 
tatem  consideres ,  nullo  tamen  modo  ea  aucta  idem  esse  potest,  quod  actio 

aucta.  Actia  ab  incitamento  effecta,  a  gradu  incitamenti  et  a  gradu  recepti- 
vitatis,  quae  nervis  inest,  pendet.  Incitamentum  tantum  vim  eam  ad  actio¬ 
nem  perducit,  quae  antea  in  nervis  inveniatur,  neque  incitationis  momento 
vis  et  facultas  quaedam,  aut  gradus  earum  ullus,  qui  tum  temporis  non  ex¬ 
stat,  ad  actionem  pervenire  potest.  Quin  et  experientia  contrarium  ipsum 
satis  probatur;  nam  incitatio  quaeque,  omnisque  actionis  nervorum  auctio 
remissionem  diminutionemque  receptivitatis  sive  sensibilitatis  primum  sta- 
timque  gignit,  eoque  magis  quidem,  quo  vehementior  magisque  continua 
incitatio  erat.  Quae  lex  experientiae  adeo  ab  omnibus  agnita,  et  perceptione 
certa  firmata  est,  ut  fere  intelligi  nequeat,  quomodo  fieri  potuerit,  ut  eam 
certam  veramque  esse  concederint,  tamenque  per  incitamenta  receptivita¬ 
tem  augeri  contenderent.  Atque  fatendum  sane  est,  medicamentorum  exci¬ 
tantium  iusto  usu  receptivitatem  augeri  posse;  neqne  tamen  id  fieri  potest, 
nisi  incitationem,  statui  rerum  aptam,  quietis  tempore  iusto  sequente;  non 
igitur  incitationis,  sed  quieris  tempore,  et  mutatione  actionis  quietisque 
consentanea  secundum  leges  notissimas  receptivitas  augetur:  statim  vero 
receptivitas  ita  tantum  incitatione  augeri  potest,  ut  incitatio,  incitamento 
peculiari  effecta,  gradum,  quo  novum  incitamentum  recipitur,  sine  tempo¬ 
ris  intervallo  maiorem  efficiat.  Modo  autem  eodem  actio  musculorum  aucta 
vis  musculorum  aucta  habetur,  verbique  causa  affirmatur,  vim  musculorum 
supra  solitum  magnam,  quae  in  vehementioribus  animi  affectionibus  crebro 
repetitur,  vim  musculorum  auctam  esse,  quum  tamen  virium  musculorum 
gratiam  ,  qui  non  exsistat,  nunquam  prodi  posse  nullo  modo  negandum  sit. 

Si  doctrinae  ei  credere  vis,  incitamentum  non  nervum,  neque  is  muscu¬ 
lum  allicit,  sed  incitamentum  receptivitatem  nervi  excitat  (aut  auget,  quem¬ 
admodum  loquuntur),  eiusque  energia  receptivitatem  musculi  movet,  qua 
wiota  denique  energia  musculorum  Excitata  actio  musculorum  consequitur. 
Sed  quaerere  licet,  quomodo  accidat,  ut  receptivitas  excitata  energiam  exci¬ 
tet,  de  qua  re,  quamquam  per  se  nequaquam  perspicua,  prudenter  altum 
silentium  tenere  solent.  Attamen  iure  eodem ,  quo  nervum,  quia  musculum 
alficiat,  energiam  habere  oportere  contendunt,  nervorum  receptivitatem, 
quia  energiam  eorum  excitet,  quod  non  posset,  nisi  eam  afficeret,  energia 

quadam  uti  oportere  contendere  aliquis  posset,  etiamque  deberent  conten¬ 
dere,  qui  eam  doctrinam  defenderent.  JN ervorum  energia  receptivitatem 
habeat  omnino  necesse  est,  eam  enim  affectioni  energiae,  ab  receptivitate 
nervorum  ortae,  accipiendae  idoneam  esse  oportet,  quodsi  non. esset,  per 
eam  nullo  modo  excitari  posset;  neque  minus  musculi  receptivitas  eiusdem 
energiam  afficere  possit,  igiturque  energiam  habeat,  atque  musculi  energia 
receptivitatem  habeat  necesse  est,  sine  qua  affectionem  ab  energia  recepti  vi¬ 
tatis  musculorum  ortam  non  reciperet.  Quum  autem  receptivitas  quaeque, 
ut  energiam  excitet,  ad  actionem  moveat,  ipsa  sine  energia  esse-non  possit^ 
neque  energia  quaeque,  nt  per  eam  excitetur,  sine  receptivitate:  ita  aut  in 
infinitum  pergendum  esset,  aut  rationes  aliae,  quae  energiam  nervis  efc 
receptivitatem  musculis  inesse  probarent,  afferendae;  quas  alias  rationes 
inveniri  posse  vix  crediderim ,  mihi  quidem  praeter  expositas,  secundum 
quas  nervus,  quia  musculos  sensoriumque  afficit,  energiam,  atque  musculus, 
quod  nervorum  actione  ad  contractionem  perducitur,  receptivitatem  habet# 
nullae  usquam  repertae  sunt* 

Iam  si  receptivitatem  energiamque,  tanquam  duos  Incitabilitatis  factore* 
(nam  utrum  vires,  an  facultates  peculiares  habeantur,  huc  non  refert),  et 
nervis,  et  musculis  inesse,  atque  in  utrisque  eadem  natura  gaudere  statua¬ 
mus ;  etiamque  difficultatem,  modo  memoratam,  quomodo  se  invicem  ita 
afficere  possint,  sine  examine  relinquamus;  tamen  ex  absoluta  eorum  duo¬ 
rum  factorum  contrarietate  (quae  ab  nonnullis  certe  constituitur)  nihil  deri¬ 
vari  poterit,  nisi  actionem  vitalem  nullam  omnino  esse  posse.  Incitamen¬ 
tum  dicunt  receptivitatem  nervorum  augere,  unde  propter  contrarietatem 
absolutam,  energiae  nervorum  diminutio,  ei  gradu  compar,  nonpotestnon 
consequi.  Itaque  in  receptivitate  nervorum  aucta  energiam,  qua  sola 
musculi  afficiuntur,  minorem  esse  oportet,  et  modo  quidem  eodem,  quo 
receptivitas  aucta  est.  Sequeretur,  musculorum  actionem  eo  minorem  eva¬ 
dere,  quo  vehementior  nervorum  incitatio,  aut,  quemadmodum  dicunt, 
receptivitas  eorum  aucta  esset;  nam  cum  ea  receptivitate  aucta  musculisnihil 
consortii  est,  sed  tantum  nervorum  energia  eos  afficere  valet;  neque  iam 
summa  musculorum  receptivitas  aliquantum  adiuvat,  quod  energia  eius  eodem 

gradu  tollitur,  quo  receptivitas  augetur.  Incitatio  igitur  nulla  musculorum 
actionem  augere  posset,  contra  quaeque  eam  diminuat  necesse  esset*;  ergo 
quum  musculi  soli  reactionem  veram,  et  quae  percipi  possit,  prodant,  non 
solum  organismi  nulla  reactio,  ab  incitatione  profecta,  esse  posset,  sed  etiam 
incitatio  quaeque  actionem,  quae  antea  erat,  diminueret,  vitaque  ipsa  ne¬ 
cessario  citissime  liniretur.  Ea  autem  re,  quod  nervorum  energia  sola  esse 
affirmatur,  quae  musculos  affici  possit,  plane  seposita ,  organismo  toto  et 
incitabilitate  eius  in  universum  considerata,  ex  contrarietate  absoluta  facto¬ 
rum  illorum  nihilominus  necessario  concluderetur,  mutationem  ullam  actio¬ 
nis  vitalis  esse  non  posse,  quatenusque  mutatio  eius  perpetua  necessaria  est 
vitae  conditio,  eo  modo  vita  ipsa  non  diu  duraret,  foetus  ante  partum  iam 
diu  exstinctus  esset,  nec  unquam  solis  lucem  adspiceret.  Quum  omnis  actio 
vitalis  ab  relatione  factorum  duorum  incita bi litaris  pehdeat,  oppositio  autem 
eorum  absoluta  nullam  eius  relationis  mutationem  admittat:  omnino  lieri 
non  posse,  ut  actio  vitalis  mutetur,  recte  concluditur.  Quamvis  receptivitas 
vel  maxime  augeatur;  reactio  tamen  immutata  manet,  energia  enim  eodem 
gradu  diminuta  est;  idemque  re  conversa  e  contrario  accideret.  Attamen 
actionis  vitalis  mutati, onem  v.  c,  musculorum  contractionem,  ab  incitatione 

nervorum  effiectam  ,  accidere  manifesto  conspicitur;  itaque  in  illa  factorum 
oppositione  absoluta  nihilominus  ea  mutatio  explicanda  est.  Cuius  rei  expli¬ 
catio  non  nisi  ita  fieri  potest,  ut  verba  accio  et  facultas  inter  se  contundan¬ 
tur;  tum  ex  ea  disputandi  methodo,  incitatione  non  nervorum  receptivitas, 
sed  nervorum  actio  augetur,  neque  iam  de  [energia  nervorum ,  quae  tamen 
sola  musculos  afficere  potest,  sermo:  actionem  nervorum  esse ,  quae  muscu¬ 
los  afficiat,  eam  incitatione  auctam,  insuperque  praeterea  musculorum 
receptivitatem,  eamque  ob  rem  musculum  vehementius  contrahi  oportere 
venditatur.  —  Sed  etiamsi  receptivitatem  energiamque  non  absolute,  sed 
modo  relativo  oppositas  indices,  actionis  vitalis  explicatio  aeque  difficilis 
manet  et  fere  omnino  fieri  nequit.  Unicum,  quo  aliquid  auxilii  quaeratur, 
remanet  sententia  licenter  proposita,  qua  incitamentum  aut  universam  ner¬ 
vorum  actionem  auget,  musculosque  aut  non  afficit,  aut  hactenus,  ut  recepti¬ 
vitas  augeatur;  aut  incitamentum  tantum  receptivitatem,  cum  musculorum, 
tum  nervorum  auget,  et  utrorumqne  energia  plane  immutata  manet.  Sine 

qua  sententia  nulla  musculorum  incitatio,  nulla  reactio,  quae  efficiatur, 
nulla  dncitabilitas,  nulla  denique  organismi  vita  cogitari  posset. 

Porro  neque  receptivitatem,  neque  energiam  in  musculis  nervisque  ean¬ 
dem  esse  experientia  probari  potest,  etiam  ex  visis  omnibus  magna  earum 
diversitas  colligenda  videtur.  Receptivitatem  adesse  non  nisi  ex  facultate 
incitamentorum  recipiendorum*  derivari  potest,  unde  nos  non  solum  posse, 
sed  debere  statuere  mihi  persuasum  est,  musculos,  quum  ab  actione  tantum 
nervorum  afficiantur  (de  affectionibus  chemicis  hic  non  sermo),  receptivita- 
temprorsus  aliam,  quam  nervos,  habere;  quaesi  in  utrisque  eadem  esset, 
ab  iisdem  quoque  incitamentis  utrique  afficerentur  necesse  esset.  Quodsi 
receptivitatem  vim  peculiarem  esse  iudices,  etiam  ea  diversitas  statuenda  est; 
quin  in  nervis  duo  saltem  receptivitatis  genera ,  vere  diversa,  esse  existimanda 
essent,  alterum,  quod  ab  incitamentis  externis,  alterum,  quod  a  voluntate 
afficiantur;  atque  forsitan  ve?  tot  receptivitatis  genera  putanda  essent,  quot 
incitamentorum  externorum  genera  sunt;  Neque  minus  energia  duplex  esse 
deberet,  quum  a  parte  altera  musculi ,  ab  altera  sensorium  afficiantur;  mi¬ 
nime  autem  facultas  nervorum,  qua  musculos  afficiunt,  eadem  esse  potest, 
quae  musculorum  se  contrahendi  facultas,  nisi  forte  eo,  quod  utraque  energia 
nominatur,  easdem  esse,  certum  probatumque  opinemur.  Cuius  opinionis 
causa  ab  errore  profecta  est,,  quo  vim  et  facultatem  eadem  significare  cre¬ 
dunt,  de  utraque  notiones  incertas  habent,  denique  neque  quae  dicant  intel- 
ligunt,  neque,  quae  dicere  Velint ,  considerant. 

Sed  licet  nervorum  energiam  vim  nervorum  peculiarem  esse,  affectione 
ab  iis  sensorio  musculisque  illata,  satis  probatum  existimemus:  ea  tamen 
energia  tantum  finium  nervorum  est,  eandem  nervorum  totorum  ramorumque 
esse  probandum  relinquitur.  Actio  eorum  unica,  quae  experientia  demon¬ 
strari  potest,  perductio  est,  quae  partini  ab  centro  ad  peripheriam ,  partim 
a  peripheria  ad  centrum  pergit.  Nihilominus  ea  perducendi  nervorum  facul¬ 
tas  non  nisi  effectus  receptivitatis,  aut  auctio  eius,  ab  finibus  nervorum  per 
totam  nervorum  longitudinem  permeans,  habetur.  Quae  perductio ,  recepti¬ 
vitatis  actio  habita,  cur  non  adffines  nervorum  et  musculos  usque  pergat, 

non  quidem  comprehenditur.  Oportet  autem,  eam  antea  desinere  et  ener¬ 
giam,  in  finibus  eorum  latentem ,  loco  eius  ad  actionpm  pervenire  ;  quod  si 
non  esset,  musculi-  affici  non  possent.  Quodammodo  hoc  loco  se  explicare 
possent,  si  perductio  non  solum  receptivitatis ,  sed  simul  energiae  eff  ectus 
haberetur.  Tum  autem  receptivitate  aucta  etiam  energia  eodem  gradu  aucta 
accidere  deberet,  quae  utriusque,  sive  vires,  sive  facultates  dicas,  auctio  in 
quoque  nervorum  puncto  a  finibus  inde,  quos  incitamentum  afficit,  usque 
ad  eos,  qui  musculum  afficiunt,  conspici  deberet;  quo  nihil  aliud  diceretur, 
nisi:  incitamento  universam  nervorum  actionem  ab  altero  usque  ad  alterum 
finem  augeri.  Quod  ut  receptivitate  et  energia.explicare  possemus,  non  solum 
utraque  in  puncto  quoque  aucta  opus  esset,  sed  etiam  energia  in  receptivi¬ 
tate  puncti  cuiusque  aucta,  ut  energiam  puncti  eiusdem  magis  afficiat;  neque 
minus  in  energia  puncti  cuiusque  receptivitatem  auctam  esse  necessarium 
videretur  (v.  supra  disputata);  actio  igitur  puncti  cuiusque  receptivitatum  ener¬ 
giarumque,  quarum  altera  alteram  afficeret,  seriem  infinitam  involveret, 
eaque  virium  infinita  multitudo  adactionem  permovenda  esset,  quoties  unius 
tantum  puncti  incitatio  ad  punctum  vicinum  perveniret,  etiamsi  punctum  ab 
initio  ad  actionem  perductum,  mathematicum  magnitudine  non  superaret. 

Quibus  omnibus  consideratis  hoc  demum  effici  videtur,  quod  ea  specu¬ 
latione  nihil  omnino  explicatur.  Volunt  exp^care  rationem,  modumque, 
quo  nervi  musculos  afficiant,  similiaque,  sed  fallunt  semet  ipsos  explicatio¬ 
nis  specie,  quam  sane  energia  nervorum  peculiaris  et  recepti  vitas  musculo¬ 
rum  peculiaris  statutae  gignere  videntur.  JNon  enim  animadvertunt,  expli¬ 
cationem  ipsam  eo  modo  non  nisi  aliorsum  removeri.  Priusquam  explicatum 
sit,  quomodo  nervorum  receptivitas  (quam  incitamento  ad  actionem  per¬ 
moveri  et  augeri  volunt)  eorundem  energiam  ad  actionem  permoveat:  nihil 
prorsus  explicatum  est.  Si  autem  nervorum  receptivitas  per  se,  sine  energia 
peculiari  nervorum  energiam,  modo  nobis  non  explicabili,  nexu  quodam, 
quem  non  comprehendere  valemus,  ad  actionem  permovet:  etiam  nervorum 
sensibilitas  sola,  sine  energia  peculiari,  musculum  ad  actionem  permovere 
potest,  qua  simplici  nervorum  vi  statuta  in  visis  explicandis  prorsus  idem, 
quod  duplici  illa,  consequimur.  Si  nervorum  energia,  sine  receptivitate 

peculiari,  ad  actionem  permoveri  potest?  idem  etiam  in  energia  musculorum 
valeat  necesse  est,  atque  simplici  irritabilitate  musculorum  vi  statuta  idem, 
*quod  irritabilitate  illa  dupliciter  dissecta,  consequimur.  In  viso  quoque  non 
nisi  vim  unam,  qua  efficiatur,  statuere  debemus ;  neque  visum  ullum,  quod 
vi  una  statuta  aeque  idonee  explicari  potest,  viribus  pluribus  statutis  expli¬ 
care  velle  licitum  est.  -Sensibilitatis  irritabilitatisque  in  receptivitatem  ener¬ 
giamque  discissio  ne  unum  quidem  visum  in  actione  nervorum  musculorum- 
^que  aliquantulo  melius  explicat,  ad  solam  confusionem,  ad  sententias  sibi 
ipsis  repugnantes,  ad  hjpotheses  novas,  quibus  ea  sententiarum  contra¬ 
dictio  infirmetur,  acquirendas  adducere  solet. 

Ratio  unica,  in  qua  irritabilitatis  sensibilitatisque  in  factores  duos 
disscissio  nititur,  unica,  quae  eam  opinionem  defendere  possit,  in  necessi¬ 
tate  eius  ad  visa  explicanda  posita  esse  posset ;  sed  ea  prorsus  dilabitur.  Si 
enim  esset  ea  necessitas,  necessario  experientiae  via  eo  perventum  esset, 
quod,  nunquam  fieri  poterat ;  opinio  ea  unice  via  illa  speculandi  laudatissima 
orta  est,  ubi  incitabilitatis  in  factores  duos  disscissio  primum  supposita  est, 
deinde  post  suppositionem  factam  ad  visa  explicanda  necessaria  habita.  Phy¬ 
sicus  nullus  vim  quandam,  quoniam  ad  actionem  permoveri  potest,  ex  facto¬ 
ribus  duobus  (qui  tamen,  si  aliquid,  certe  nihil,  nisi  vires  esse  possunt) 
compositam  arbitrari  necessarium  ducit.  Physiologus  nullus  factoribus  iis, 
ut  cogitaret,  quomodo  fieri  posset,  ut  nervus  musculum  ad  actionem  per¬ 
duceret,  antea  indiguerat.  Speculatio  illa  exemplum  memorabile  suppedi¬ 
tat,  quibus  erroribus  ansa  praebeatur,  quum  in  disciplina  empirica  expe¬ 
rientiae  via  relinquitur  et  speculationi  confiditur.  Hactenus,  vanitate  eius 
sive  mox ,  sive  serius,  at  tandem  certe  cognita,  artis  medicorum  in  historia 
semper  memoria  digna  manebit,  ut,  errores  similes  magnopere  vitandos  esse 
docendo,  maiorem  disciplinae  utilitatem  praebeat,  quam  visorum  explica¬ 
tioni  aut  hucusque  praebuit,  aut  unquam  praebebit.  JNam  teneri  non  diutius 
potest,  quam  experientia  negligitur,  ea,  quae  in  organis  accidunt,  non 
accurate  considerantur,  sed  viribus  vocibusque  inanibus  luditur.  Itaque 
vanitatem  eius  tandem  denique  fore,  ut  inveniatur  et  probetur,  mihi  certe 
persuasissimum  est.  Quod  necessario  statim  liet,  linguae  confusione  non 


IdFs 


amplius  tolerata»  sed  certis  vocum  vis,  facultas,  actio,  irritabilitas,  energia, 
factor,  similiumque  notionibus  serio  postulatis.  Quam  confusionem  osten¬ 
dere,  itaque  vanitatem  speculationis  illius  denudare,  hoc  loco  conatus  sum; 
in  q nare  perficienda  si  aliquid  mancum  aut  offensum  sit,  id  quodammodo 
temporis  brevitate,  ad  perscribendum  mihi  dati,  excusare  licebit.  Disputa¬ 
tionem  enim,  ut  publice  proponeretur,  nondum  satis  adultam  et  quasi  matu¬ 
ram  esse,  sensi  ipse;  demonstrare  tamen  posse,  de  re  quadam,  ad  discipli¬ 
nas  pertinente,  me  cogitare  valere,  eamqueob  rem  dissertationis  fini  prorsus 
sufficere  haud  despero. 


*  Theses. 

1)  Causa  morbi  proxima  et  morbus  ipse,  aut  essentia  morbi,  non  sunt  idem, 

2)  Omnis  nutritio  per  transsudatioaem. 

3)  In  cataracta  dura  reclinatio  per  sceleroticam ,  in  cataracta  lactea  et  gela¬ 
tinosa  keratonyxis  praeferenda* 

4)  Hypochondriae  et  hysteriae  essentia,  si  non  eadem,  simillima  certe 
habenda. 

5)  Inflammationis  essentia  in  productionis  viribus  alienatis  quaerenda. 

6)  INullius  morbi  essentiam  certo  cognovimus. 

Nullius  remedii  efficaciam  satis  exploratam  habemus. 

g)  Vis  vitalis  sanguini  denegari  non  potest. 

9)  In  inflammationibus  quando  vena  secanda,  quando  non  secanda,  non 
constat. 

10)  Typhus  et  cum  sthenia,  et  cum  asthenia  coniunctus  esse  potest. 


